
משרד האוצר – אגף התקציבים ואגף החשב הכללי
מכרז פומבי מס' 9/2013
מכרז משולב למתן שירותי ייעוץ ובקרת פרוייקטים בתחום הנדל"ן
	התאריך (ים)
	הפעילות

	15.01.2014
	מועד פרסום המכרז

	  26.01.2014 עד שעה 17:00
	מועד אחרון לשאלות הבהרה

	2.02.2014
	מועד המענה של עורך המכרז לשאלות ההבהרה

	11.02.2014  עד שעה 14:00
	מועד אחרון להגשת ההצעות לתיבת המכרזים 

	11.02.2014 - 15.12.2014
	תוקף ההצעה החל מיום ועד ליום 


1. בשם אגף התקציבים ואגף החשב הכללי במשרד האוצר (להלן : המזמין או המזמינים) הריני מתכבד לפנות אליכם לקבלת הצעות למתן השירותים הבאים:
1. ייעוץ כלכלי בתחום התכנון, הפיתוח, הבנייה ונושאים נוספים בתחום הנדל"ן.
2. שירותי בקרה על עלויות התכנון תשתיות ועלות פיתוח פרוייקטים לבנייה כפי שיפורט בנספח א' למכרז זה.
2. הגדרות

בפניה זו תהיה למונחים הבאים המשמעות המופיעה לצידם:

"המציע" - 
        אדם או תאגיד המגיש הצעה בהתאם לפנייה זו.

"השירותים" או "שרותי הייעוץ" – ייעוץ כלכלי בתחום התכנון, הפיתוח, הבנייה ונושאים נוספים בתחום הנדל"ן ו/או שירותי בקרה על עלויות התכנון תשתיות ועלות פיתוח פרוייקטים לבנייה, בהתאם למפורט בפניה זו, בהסכם ההתקשרות, ובהתאם להנחיות המזמין או מי מטעמו כפי שיהיו מעת לעת. 

"איש הקשר" – 
מר אמיר רשף, רפרנט מקרקעין ותכנון באגף התקציבים במשרד האוצר, או מי שיתמנה על ידי המזמין במקומו. איש הקשר יהא אחראי לפיקוח על עבודת היועץ וביצועה באיכות הנדרשת ולאור התנאים המנויים בהסכם שיחתם עימו. איש הקשר יהא רשאי ליתן ליועץ הנחיות הנוגעות למתן השירותים.
"מידע" –
כל מידע (Information), ידע (Know-How), ידיעה, מסמך, תכתובת, תוכנית, נתון, מודל, חוות דעת, מסקנה וכל דבר אחר כיוצ"ב הקשור במתן השירותים בין בכתב ובין בע"פ ו/או בכל צורה או דרך של שימור ידיעות בצורה חשמלית ו/או אלקטרונית ו/או אופטית ו/או מגנטית ו/או אחרת, הקשורים ו/או הנוגעים למתן  שירותי הייעוץ, אשר אינו מצוי בנחלת הכלל. 

"סודות מקצועיים" – כל מידע אשר יגיע לידי היועץ בקשר למתן שירותי הייעוץ, בין אם נתקבל במהלך מתן השירותים או לאחר מכן, לרבות ומבלי לפגוע בכלליות האמור לעיל: מידע אשר ימסר ליועץ ע"י המזמין ו/או כל גורם אחר ו/או מי מטעמו של כל אחד מהנ"ל. 
3. רקע
ענף הנדל"ן, בדגש על נדל"ן למגורים, כולל את תהליך בנייתם של בתי מגורים בישראל ועסקאות בדירות למגורים. שרשרת היצור של יחידת דיור בישראל מורכבת ממספר שלבים עיקריים, תכנון, שיווק, עבודות פיתוח ובנייה. נכסי נדל"ן אינם ניתנים לייצוא או יבוא, ייצורם מצריך הון רב וכ"א בהיקף נרחב. החל משנת 2007 ועד היום מעסיק ענף הנדל"ן את דעת הקהל בישראל וזאת לאור עליות המחירים המשמעותיות שחווה השוק. המזמין, כגורם אשר ממליץ על מדיניות כלכלית, נדרש לבחון את הפרמטרים המרכזיים של שוק הנדל"ן תוך בחינת החסמים והכשלים המרכזיים בשוק זה הן בשנים האחרונות והן הכשלים והחסמים הצפויים בעתיד. 
יתרה מכך, במהלך השנה האחרונה התקבלו מספר החלטות ממשלה אשר העמיקו את מעורבותו של המזמין בשוק הנדל"ן: 
1. החלטת ממשלה מספר 23 מיום ה-14.04.2013 קבעה כי תוקם ועדת שרים לענייני דיור אשר בראשה יעמוד שר האוצר. בהחלטה נקבע כי סמכויות הועדה יהיו: 
1. קביעת מדיניות ממשלתית בתחום הדיור.
2. אישור וקידום רפורמות ושינויים מבניים לייעול מדיניות הממשלה בתחום המקרקעין,  תכנון והבנייה למגורים, ומעקב אחר יישום ההחלטות.
3. קידום פרויקטים בתחום הבנייה למגורים, בין היתר לדיור להשכרה לטווח ארוך, ופרויקטים של התחדשות עירונית ופינוי בינוי. 
2. החלטת קבינט הדיור דר/31 מיום ה-29.09.2013 קבעה כי תוקם חברה ממשלתית לקידום דיור להשכרה. ההחלטה קבעה כי השר האחראי על החברה יהיה שר האוצר. יתרה מכך נקבע בהסדרים הנלווים להחלטה כי אישור תקציבי פרויקטים שיקודמו ע"י החברה יתבצע בוועדת פרויקטים בין משרדית ולשם כך תתבצע התקשרות עם חברת בקרה שתיתן חוות דעת הנדסית על עלויות הפרויקטים שיבוא לידי הוועדה.
בנוסף לאמור, הקימה החשבת הכללית ועדת מכרזים בינמשרדית לפרסום מכרזי דיור להשכרה ארוכת טווח אשר באחריותה לפרסם את המכרזים לבניית יחידות הדיור הנזכרות לעיל ויח"ד נוספות כפי שהחליטה הממשלה ביום 22.05.2013 מס' דר/2 בעניין פרויקט הדיור הלאומי, והחלטת קבינט הדיור מיום 03.06.2013 מס' דר/8 בעניין הסרת חסמים בבנייה להשכרה לטווח ארוך.
3. החלטה ממשלה מספר 301 מיום ה-22.05.2013 קבעה כי צוות בין-משרדי בראשות נציג שר האוצר יגבש המלצות ליישום הפרויקט הלאומי לדיור, אשר במסגרתו יבנו כ-100,000 יחידות דיור, בדגש על דיור להשכרה (להלן - הצוות הבין-משרדי). שר האוצר מינה את הממונה על התקציבים לעמוד בראש הצוות. הצוות הגיש את המלצותיו לאישור קבינט הדיור ובהחלטה ממשלה מספר 987 מיום ה- 27.11.2013 הורה הקבינט על מספר צעדים אופרטיביים ליישום ההמלצות. יישום המלצות אלו ידרשו עוד קידום חקיקה וכן הקמת רשת ביטחון למוסדיים וצעדים נוספים.
4. מטרת ההתקשרות
לצורך גיבוש מדיניות ממשלתית בתחום הנדל"ן ובהתאם לכל האמור בסעיף 3, נדרשים למזמין שירותי ייעוץ כלכלי בנוגע לכלל ההיבטים הנזכרים בהחלטות הממשלה המצוינות לעיל, בהיבטי נדל"ן הנוגעים לכלל המרכיבים בשרשרת הייצור של יחידת דיור בישראל, תוך עריכת השוואות בין-לאומיות, טיוב נתונים, עריכת סקרים, ניתוח מגמות בשוק, גיבוש מודלים כלכליים ועוד. שירותי הייעוץ יוגדרו בארבעה אשכולות-תכנון, בנייה, פיתוח והסדרי מקרקעין והכל כפי שיפורט להלן:

1. תכנון 
בעשור האחרון ניתן לראות כי חל גידול מתמיד ברמת המורכבות של תכניות סטטוטוריות. רמת המורכבות של התוכניות נובעת מריבוי האוכלוסייה בישראל, מצפיפות האוכלוסייה באזורי הביקוש ומשטח ריבוני מצומצם. כמו כן, תהליכים שונים כגון הגברת המודעות לצרכים סביבתיים, חברתיים ואחרים, מחייבת את היזמים לביצוע פעולות תיאום רבות יותר על מנת לתת מענה למכלול הדרישות של מוסדות התכנון. החלטות לגבי ביצוע של פרויקטים בתחומים רבים בישראל לעיתים, אינן נקבעות מתוך מדיניות וראיה חברתית-כלכלית כוללת ואחידה. החלטות המתקבלות בוועדות התכנון נובעות משיקולים ואילוצים רבים. פעמים רבות מתקבלות החלטות המגבילות מאוד את פיתוח הפרויקט תוך צמצום התועלת מממנו, מתוך ניסיון למזער נזקים מסוימים. מאידך, מתקבלות החלטות לבצע פרויקטים שנראים חיוניים אבל השפעתם החברתית כלכלית על  המשק לא נבחנה כלל, ולא ברורה מידת תרומתם לרווחה ולפעילות הכלכלית. כתוצאה מכך, סט הפרויקטים המתקבל אינו בהכרח עונה על יעדי הממשלה לפתוח ואינו בהכרח מנצל בצורה יעילה את המשאבים הכלכליים במשק.  כמו כן, בשנים האחרונות נוסף מסלול תכנוני נוסף להליכים הקיימים (הוד"ל) וכן נידונה כיום בועדת הפנים בכנסת רפורמה מקיפה בחוק התכנון והבנייה במטרה לבזר סמכויות לוועדות המקומיות ולקצר את הליכי הרישוי. 
בנוסף לכך, החלטת ממשלה מספר 987 מיום ה- 27.11.20213, בדבר  יישום הפרויקט הלאומי לדיור, אשר בה אומצו המלצות הצוות הבינמשרדי כאמור בסעיף 3(ג) הטילה על שר האוצר ושרים נוספים להוביל חקיקה אשר בה יוקם מוסד תכנוני חדש.
הצוות הבין-משרדי הונחה על ידי הממשלה לבחון:

"קביעת הליך תכנוני ייחודי לתכנון הדירות שייכללו בפרויקט הדיור הלאומי, בלוחות זמנים קצרים ביותר ובהתייחס להליכים התכנוניים המהירים הקיימים כיום לתכנון יחידות למגורים"

בהתאם לאמור נדרשים למזמין שירותים שוטפים הכוללים בין היתר: 

1. מיפוי ואיסוף נתונים אודות תכניות בשלבים שונים.
2. ניתוח ומיפוי חסמים שונים לשיווק קרקע.
3. סיוע מקצועי בניתוח מקיף להליך אישור סטטוטורי לתוכנית, לרבות הכשלים המבנייים בהליך, ואיתור השלבים האפשריים/הכרחיים להפנמת שיקולים כלכליים בתכנון. 
4. יצירת סט כללים ואמצעים מחייבים להפנמת עלות כלכלית בהליך התכנון.
5. נושאים נוספים בסוגיות כלכליות- תכנוניות וסביבתיות.
6. מתן מענה להחלטת היועץ המשפטי כי על האוצר להגיש חוו"ד כלכלית-תקציבית לממשלה לקראת דיון על הקמת יישוב חדש. 

2. פיתוח
אחד מהכשלים בתחום הנדל"ן בישראל הוא חוסר תאום בין משרדי הממשלה הרלוונטיים ומוסדות התכנון בגיבוש מדיניות סדורה ואחידה בתחום הבניה והפיתוח. גופים מסוימים אחראים על תכנון, אחרים על נושא הבניה למגורים (תכנון, שיווק קרקע וכו'), אחרים על פיתוח התשתיות הדרושות (כגון תשתיות תחבורתיות, תשתיות ביוב ומים). כלל הגופים פועלים באופן עצמאי ולעיתים אינם משתפים פעולה זה עם זה. כך קורה שביצוע עבודות הפיתוח למגורים נעשה ע"י גורם אחד, בעוד שביצוע עבודות הפיתוח התחבורתי נעשה ע"י גורם שני וכו'. 
עלות פיתוח התשתיות הממוצעת ליחידת דיור הינה מעל 100,000 ₪. חלק ניכר מפעילות הפיתוח מבוצע על ידי הממשלה באמצעות משרד השיכון, מינהל מקרקעי ישראל, משרד התמ"ת ומשרד התחבורה. מאחר והממשלה הינה גורם מפתח משמעותי, היא חשופה לשלושה סיכונים תקציביים מהותיים, אשר יחדיו נאמדים במאות מיליוני ₪ בכל שנה:

1. על מנת לאפשר ביצוע עבודות פיתוח הנדרשות טרם שיווק הקרקע, מקדימה המדינה מימון לביצוע העבודות, לעיתים בעשרות מיליוני ש"ח. במידה וישנו חוסר הצלחה בשיווק הקרקע לאחר ביצוע עבודות הפיתוח נושאת המדינה בעלות העבודות שבוצעו. 

2. בנוסף, רמת הפיתוח הנדרשת בכל אתר ואתר הינה שונה ונגזרת מתנאים טופוגרפיים ומדרישות התוכנית המפורטת. ישנו מרחב תמרון נרחב לגורם המפתח בקביעת עלויות הפיתוח. מאחר ומנהל מקרקעי ישראל משווק קרקע מפותחת, כל עלייה במחיר הפיתוח מפחיתה מערך הקרקע (הכנסות מדינה). 

3. כמו כן, באזורי הפריפריה, מסבסדת המדינה עד 70% מעלויות הפיתוח שעל רוכש הקרקע לשלם. עלויות פיתוח "מנופחות" גוררות הן הגדלת הסבסוד והן ירידה בהכנסות מקרקע. 

מעבר לסיכונים התקציביים, כפי שהוסבר בסעיף 3ג' לעיל, על המזמין להתקשר עם חברת בקרה לצורך בקרה על עלויות פרויקטים שיובאו לדיון בוועדת הפרויקטים הבין משרדית שתקום מכוח ההסדרים הנלווים להקמת החברה הממשלתית לדיור להשכרה.

בהתאם לאמור נדרשים למזמין שירותים שוטפים הכוללים בין היתר:  

1. שירותי בקרה על עלויות פיתוח המוצעות על ידי הגורם המפתח טרם אישורן אשר יכללו בין היתר את ביצוע המטלות כמפורט להלן:
1) שלב תכנון מפורט לתשתיות:
i. בחינת כלל מסמכי התב"ע (תשריט, תקנון ונספחים).

ii. ביקור בשטח הפרויקט ולמידת תנאיו המיוחדים.

iii. הכנת תחשיב עלות התכנון המפורט של התשתיות וכל ההוצאות האחרות הנדרשות לקידום הראשוני של הפרויקט.

iv. בקרה ומעקב על התקדמות הפרויקט בתחום התכנון המפורט של התשתיות, בין היתר עפ"י אבני דרך שסוכמו מראש עם המתכננים.

v. הערכה ראשונית של הפרויקט, זיהוי ומיפוי הסיכונים בתוכנית/פרויקט, מגבלות, מטרדים, תשתיות על, דרישות מיוחדות ידועות וגיבוש תוכנית לפתרון.

2) שלב הכנת תיק שיווק ואישורו: 

i. בחינת אומדן עלויות הפרויקט והמסגרת התקציבית החזויה.

ii. בקרה תקציבית - בחינת המסגרת התקציבית של הפרויקט, עלויות ומחירים, עלויות תכנון, מעקב בקרת תקציב תוך יצירת עתודות לכיסוי סיכונים פוטנציאלים והבטחת פעילות תקינה עד תום הפרויקט.

iii. בדיקת ״תיק שיווק״ של כל פרויקט, על כל פרטיו, כפי שהוכן ע״י גופי הניהול. בתיק השיווק יכללו כל האומדנים לעבודות הפיתוח ותשתית בתחום התוכנית, כולל תשתיות על (ככל שנדרש ואושר בפרויקט הספציפי) בחלוקה לסעיפי משנה.

iv. בחינת האומדנים ב״תיק השיווק״ על פי מחירונים כמקובל ועל פי תוצאת מכרזים ממוצעים בתקופה הסמוכה לבדיקת תיק השיווק.

v. בחינת איכויות וסטנדרטים הנכללים בתוכנית הפיתוח המוצגת בתיק השיווק.

vi. חוות דעת לוועדה במינהל לצורך אישור תיק השיווק.

vii. המלצות לאישור תקציב הפרויקט המוגש ע״י גופי הניהול והשוואה בין התקציב לבין חוקי העזר של הרשויות (אגרות והיטלים).

viii. ניתוח התאמות ושינוים וזיהוי פערים בביצוע עבודות הפיתוח בפרויקט.

3) שלב שיווק:
i. הכנת מצבת המגרשים לשיווק לאחר אישור תיק השיווק בוועדת פרויקטים.

ii. בדיקת תכולת תיק העסקה בטרם העברתו להמשך טיפול המחוז.

iii. בחינת המשמעות התקציבית בהוצאת צו התחלת עבודה לגופי הניהול במצב של שיווק חלקי וחסר.

iv. דוח שיווקים בפועל (תוצאות מכרזים).

v. פירוט שיווקים בפועל ופירוט לגבי יתרת המגרשים שנותרו לשיווק ומתן המלצות על מתחמים לשיווק.

vi. מתן המלצות על תנאים מתאימים שיש לכלול במכרז בעת השיווק (כגון: הטלת עבודות לביצוע על ידי היזם, חיוב היזם בתשלומים מיוחדים וכו').

4) שלב הביצוע:
i. פיקוח על עמידה במסגרת התקציב המאושרת של הפרויקט.

ii. בקרה על הוצאה בפועל בפיתוח הפרויקט למול האומדנים המאושרים.

iii. איתור סיכונים בפרויקט וניתוח משמעויות, בהיבט של תקציב ולוחות זמנים לפני אישור הפרויקט, במהלך חיי הפרויקט, השלכות ומתן הצעות לפתרונות.

תיק השיווק כולל תאור כללי של הפרויקט (שטחים, בעלויות, מספר יחידות וכו'), מסמכי התב״ע, תקנון ונספחים, תכניות לכבישים, תשתיות, מערכות תת קרקעיות, תכנית תאום תשתיות, פתרונות לתשתיות על, כתבי כמויות ומפרטים, אומדן עלויות ביצוע, הסכמים עם הרשות המקומית וכל גורם אחר, והסדרים לגבי פטור מאגרות ותשתיות על, מפת בעלויות, שמאות לקרקע, בעיות מיוחדות, טבלת שיווק מגרשים וחלוקת עלויות הפיתוח למגרשים, סיכום תמציתי לקידום הפרויקט וכל מסמך אחר הנדרש לצורך התחלת ביצוע הפרויקט. בפרויקטים עם שלביות תיק השיווק יכלול גם תכנית לשלבי השיווק, ביצוע התשתיות אומדן עלויות לפי שלביות וכו'.

iv. בחינת שינויים בתב"ע הנדרשים בביצוע הפרויקט, ככל שיהיו, ניתוח כלל המשמעויות, ההשלכות ומתן הצעות לפתרונות.

v. בדיקת המפרטים ומסמכי המכרז לביצוע עבודות אשר הוכנו על ידי גופי הניהול.

vi. בדיקת האומדנים לביצוע עבודות אשר הוכנו על ידי גופי הניהול.

vii. אישור ליציאה למכרזים, פיקוח ובקרה על קיום מכרזים והתקשרויות בהתאם לחוק חובת מכרזים.

viii. השתתפות (כמשקיפים) בועדות מכרזים הבין משרדית.

ix. עמידה בלוחות זמנים כלפי יזמים במסירת מגרשים לתחילת בניה, לאכלוס ולגמר עבודה.

x. בקרה על ביצוע העבודה בפועל ע״י קבלנים אשר זכו במכרזים שפרסמו גופי הניהול ועמידתם בכל תנאי המכרז.

xi. בקרה על הפיקוח העליון ובכלל זה בקרה להתאמת הביצוע בפועל באתרי העבודות לסטנדרטים ולמפרטים כפי שתוכננו.

xii. מעקב, פיקוח ובקרה על מסירת עבודות לרשויות המקומיות בהתאם להסדרים שנקבעו.

xiii. פיקוח ובקרה לתקופת הבדק.

xiv. בקרה שוטפת על כל התשלומים הנדרשים, על פי הנהלים וקיום האישורים הנדרשים על גבי הוראות התשלום של כל אחד מגופי הניהול, המעידים על קבלת השירות בפועל לרבות בדיקת פירעון התשלומים על ידי גופי הניהול לכל נותני השירותים וקבלנים.

xv. בדיקות פרטניות על דרישות תשלום, לפי דרישת המזמין.

xvi. בקרה על התאמת תשלום בגין כל פרויקט ופרויקט לסעיפי תקציב הפרוייקט.

xvii. מעקב אחר הביצוע מול מסגרת התקציב המאושרת והתרעה על צפי לחריגות.

xviii. דוח על הפעולות (הכנסות והוצאות) בפרויקט.

5) נושאים נוספים:
i. פיקוח בקרה על תשלומי קדם מימון שניתנו מתקציב המדינה והשבתם למדינה.

ii. בקרה על החזרי כספים בגין ביטול עסקאות.

iii. דיווח על צפי להכנסות ולהוצאות עד סוף פרויקט, בפירוט חודשי/רבעוני וביצועים מצטברים עד מועד הדוח.

iv. מתן המלצות למשיכת עודפים מחשבונות הפרויקטים.

v. מתן המלצות לגביית קדם מימון שניתן בפרויקט.

vi. מתן המלצות לסגירת חשבון הפרויקט לאחר סיום הפיתוח ומיצוי פוטנציאל השיווקים (בדוח המסכם לפרויקט).

vii. בסיום פרויקט, יוגש דוח מסכם לפרויקט אשר יכלול מסקנות והמלצות (הפקת לקחים).

viii. בחינת תוכניות העבודה שיוגשו על ידי גופי הניהול להתקדמות הפיתוח והתכנון המפורט של התשתיות בפרויקט.

6) בקרה הנדסית בשלבי התכנון הסטטוטורי:
ביצוע בקרה הנדסית בהתאם לבקשת המזמין בשלבי התכנון הסטטוטורי של פרויקטים בכל הנוגע להתניות המשליכות על עלויות מימוש וביצוע תשתיות. בקרה זאת תכלול מתן חוות דעת, ייעוץ ודיווח בנוגע לסבירות העלויות האמורות והמלצה על חלופות אפשריות. 
הבקרה ההנדסית כאמור תבוצע על ידי בקרי שדה ויועצים מטעם החברה. 
2. ביצוע מאזני אתר (הכנסות/הוצאות).
3. ייעוץ בקביעת גובה היטל הפיתוח.
4. בחינת העמסת ראש שטח על עלויות הפיתוח במקרים בהם המדינה ביצעה ראש שטח ואילו הפיתוח בוצע על ידי רשות מקומית.
5. סוגיות כלכליות- הנדסיות נוספות.
3. בנייה 
ענף הבנייה בישראל מהווה כ-7% מסך התוצר במשק. מאז שנות התשעים חווה הענף מספר מחזורי גאות ושפל אשר להן השפעה ישירה על התוצר והתעסוקה במשק. כמו כן חווה הענף במהלך העשור האחרון התפתחות טכנולוגית משמעותית שמשמעותה החלפת ידיים עובדות במיכון מודרני. כמו כן השתנה משמעותית תמהיל העובדים בענף ורבים מן העובדים הזרים שעבדו בענף עזבו את הארץ. משרד האוצר מתמודד לא מעט מול יוזמות והצעות חוק לשינויי תקינה בענף הבניין שמטרתם שינוי סטנדרט הבנייה וייקורה ובשאלת נחיצות שינויים אלו. כמו כן לעלויות הבנייה משמעות רבה לסיוע בדיור או לסבסוד פיתוח שמתקצב משרד האוצר. בפרויקטים רבים מסכים משרד האוצר על סבסוד עלויות פיתוח על מנת להגיע למחיר דירה רצוי אשר מושפע מעלויות הבנייה. עלויות בניית פרויקט משתנה בהתאם לסטנדרט הבנייה והטופוגרפיה בפרויקט. כמו כן נדרש משרד האוצר לניתוחים שונים לבחינת השפעות שינויים בתחום המיסוי על שוק הנדל"ן.

בהתאם לאמור נדרשים למזמין שירותים שוטפים בנושאים כדלהלן הכוללים בין היתר: 

1. בדיקות הנדסיות-כלכליות בתחום תיעוש הבנייה.
2. בחינת עלות שינויים הנדסיים בתקינת הבנייה.
3. ביצוע סימולציות למחירי דירה.
4. בדיקות כלכליות – השפעת מיסוי על שוק הנדל"ן.
5. בדיקות כלכליות – השפעת הרכב ומצבת העובדים בענף על קצב הבנייה.
6. בדיקות כלכליות- של שוק השכירות בישראל ובנייה להשכרה.
7. בדיקות כלכליות של בניה ירוקה וסוגיות סביבתיות הכרוכות בתחום הנדל"ן.
8. בדיקות כלכליות שונות.
4. ייעוץ בהסדרי מקרקעין מורכבים עם גופים ממשלתיים/חברות ממשלתיות/ רשויות מקומיות:

1) בנית מודל תמריצים לפינוי מתחמים, לרבות קביעת אבני דרך לפינוי הקרקעות והתמורה שתינתן בגינן;

2) ליווי הסכמים שיגובשו וההליכים הרגולטוריים בנוגע לפינוי הקרקעות;

3) טיפול בהליך הסטטוטורי לרבות סנכרון בין הגורמים השונים, כגון, הגורם העובר, משרדי הממשלה הרלוונטיים, יועצים לתכנון וכו';

4) יעוץ בסוגיות קנייניות:  עיגון זכויות במקרקעין, סיוע בהליך השבת הקרקעות וכדומה.
5. היקף ותקופת ההתקשרות

1. תקופת ההתקשרות היא שנה ממועד חתימת מורשי החתימה מטעם המשרד על הסכם ההתקשרות.
2. למזמין שמורות ארבע אופציות בנות שנה כל אחת להארכת תקופת ההתקשרות. 

3. המזמין רשאי, בהודעה בכתב של 30 יום מראש, להפסיק את ההתקשרות בתוך תקופת ההתקשרות, מכל סיבה שהיא ולפי שיקול דעתו הבלעדי, ללא חובת הנמקה.

6. תנאי סף 
1. תנאי סף מנהליים:
1) אם המציע הוא תאגיד - אישורים מתאימים לגבי רישומו כתאגיד, מורשי החתימה מטעמו, שמם, וסמכותם לחייב את התאגיד בחתימתם.
2) אישורים הנדרשים לפי חוק עסקאות גופים ציבוריים, התשל"ו-1976.
2. תנאי סף מקצועיים:
על הצוות המוצע בכללותו, לעמוד בתנאים המפורטים בסעיף זה. כך ששילוב הניסיון של כל חברי הצוות המוצע עומד בתנאי הסף להלן:
1) ניסיון של 10 עבודות לכל הפחות שכללו הכנת בדיקות כלכליות של פרויקטים למגורים, הכנת ניתוחים לענף הנדל"ן למגורים ובהן התייחסות בין היתר לתהליכי תכנון, עלויות בנייה, סוגיות פיתוח כלכליות.
2) ניסיון של 5 עבודות לכל הפחות בליווי פרויקטים של תכנון סטטוטורי.  

3) ניסיון בביצוע בקרה על תקציבים של 10 פרויקטים לכל הפחות בבנייה ו/או לתשתיות.
הצעה אשר לא תוגש בהתאם להוראות סעיף זה יכול ותדחה על הסף. המזמין שומר לעצמו את הזכות (אך אינו מחויב לעשות כן) לתקן פגמים טכניים שנפלו בהצעה על מנת להתאימה לדרישות הפנייה וכן רשאי המזמין לבקש מהמציע להשלים פרטים חסרים.
7. מתן השירותים על ידי הזוכה

1) הזוכה מתחייב להעניק את השירותים במומחיות, במקצועיות ובמיומנות על פי הסטנדרטים המקצועיים וכללי האתיקה המקצועית המקובלים.

2) השירותים יבוצעו על ידי הזוכה ועל חשבונו. הזוכה לא יהיה רשאי להעביר או להסב את זכויותיו על פי הצעה זו, כולן או חלקן, לצד שלישי, אלא בהסכמה מראש ובכתב מהמזמין.
3) מובהר בזאת כי כל חומר ומידע שייאסף על ידי הזוכה במהלך עבודתו הינו קניינו הבלעדי של המזמין ויועמד לרשות המזמין ללא כל תנאי.
4) הזוכה יחל בעבודתו מיידית עם חתימת מורשי החתימה מטעם המזמין על הסכם ההתקשרות ויהא זמין לצורך הענקת השירותים.
8. היקף השירותים

1) היקף ההתקשרות מהווה תקרת התקשרות בלבד. המזמין אינו מתחייב לנצל את כל מכסת השעות שתיקבע במסגרת הסכם ההתקשרות עם הזוכה. 
2) התמורה למתן השירותים לא תעלה על הקבוע בהנחיות ותעריפי החשב הכללי במשרד האוצר לגבי תעריפי יועצים לניהול (מקצועות שונים) הוראת תכ"ם 13.9.2 והודעת תכ"ם 13.9.2.1(להלן – הוראות התכ"ם)המצורפת לפניה זו, כולל ההוראות הנוגעות לתשלום עבור העסקה מתמשכת.
3) התמורה תשולם בהתאם לשעות העבודה אשר יינתנו בפועל, וזאת בהתאם לדרישתו של המזמין לאספקת שעות עבודה, כפי שתהיינה, בהתאם לצרכיו, ורק לאחר שנתקבל לשעות אלו אישורו של המזמין ו/או נציג מטעמו, מראש. ויובהר, כי כל חריגה מהיקף השעות שאושר על ידי המזמין טעונה את אישורו מראש ובכתב ו/או אישור מראש ובכתב של נציג מטעמו. 
4) סך התמורה הסופית שתשולם ליועץ במשך תקופת ההתקשרות לא תעלה על סך של 3,000,000 ₪ (כולל מע"מ). במקרה של מימוש כל ארבע האופציות לא תעלה התמורה כאמור על סך של 15,000,000 ₪ (כולל מע"מ).
9. מסמכים ואישורים אשר על מציע ההצעה להגיש
להלן פירוט המסמכים שעל מציע ההצעה להגיש:
1. מסמכי קורות חיים של ראש הצוות, וכל אנשי הצוות, שבכוונת המציע להעסיק לצורך מתן השירותים, וכן של כל יועץ שבכוונתו להסתייע בו לצורך מתן השירותים, גם אם אינו מועסק ישירות על ידו (להלן - הצוות). 
2. מסמכים המעידים על השכלתו של כל אחד מאנשי הצוות.
3. תיאור ניסיונו המקצועי של כל אחד מאנשי הצוות. במסגרת זאת, יציג המציע בהרחבה ניסיון רלוונטי מוכח, ויפרט ארגונים אשר במסגרתם נצבר הניסיון האמור, לרבות שמות ממליצים באותם ארגונים או פרטיו של איש קשר מטעמם (ובכלל זה שם איש הקשר או הממליץ, תפקידו בארגון ופרטים לצורך יצירת קשר). המציע יתייחס במסגרת זאת, באופן ספציפי, לניסיון עבודה קודם עם משרדי ממשלה. במסגרת זו יצרף המציע מסמכים הסוקרים עבודות שבוצעו על ידי כל אחד הצוות, הדומות לסוג העבודות הנדרשות על ידי המזמין, תוך תיאור האופן שבו בוצעה העבודה, וכן פירוט הנתונים ומקורות מידע ששימשו לביצועה.
4. אם המציע הוא תאגיד - אישורים מתאימים לגבי רישומו כתאגיד, מורשי החתימה מטעמו, שמם, וסמכותם לחייב את התאגיד בחתימתם.
5. אישורים הנדרשים לפי חוק עסקאות גופים ציבוריים, התשל"ו-1976.
6. הצעת מחיר אשר מפרטת את אחוז ההנחה על תעריפי חשכ"ל הכלולים בהוראות התכ"ם 13.9.2  התקשרות עם נותני שירותים חיצוניים והודעת תכ"ם 13.9.2.1 תעריפי התקשרות עם נותני שירותים חיצוניים (להלן - הוראות התכ"ם). יצוין, כי יש להגיש אחוז הנחה אחיד עבור כלל התעריפים אשר יתכן ויעשה בהם שימוש (בכל דרגות היועצים השונות). 
7. הסכם ההתקשרות המצורף לפניה זו, כשהוא חתום כנדרש על ידי מורשי החתימה מטעם המציע (ראשי תיבות בכל עמוד, וחתימה מלאה במקום המיועד לכך בסוף ההסכם).  
8. מסמך הצעה למתודולוגיה, כמפורט להלן בפנייה זו.
9. כתב ערבות הצעה כאמור בסעיף 13 להלן. 
10. ניגוד עניינים / סודיות / בעלות
1) הזוכה, וכל איש צוות מטעמו,  יידרש לחתום על התחייבות להעדר ניגוד עניינים בנוסח המצורף כנספח ג', במסגרתה הוא מצהיר ומתחייב שאין ולא יהיה לו, במהלך תקופת ההתקשרות בין הצדדים, ובמהלך שישה חודשים מתום תקופת ההתקשרות, ניגוד עניינים מכל מין וסוג שהוא. מבלי לגרוע מכלליות האמור, הזוכה לא ייצג ולא יפעל, במהלך תקופת ההתקשרות, מטעם כל גורם אשר עבודת הזוכה עם המשרד עשויה להיות רלוונטית לגביו.
2) הזוכה, וכל איש צוות מטעמו, ידרש לחתום על התחייבות לשמירת סודיות, בנוסח המצורף כנספח ב', במסגרתה הוא מצהיר ומתחייב כי כל הדיונים בהם ייטול חלק וכן כל הממצאים והנתונים הנוגעים לשירות שיינתן על ידו, לרבות תוצרי עבודתו, יישמרו בסוד לאורך תקופת ההתקשרות ולאחריה, אלא אם כן התקבל אישור מראש ובכתב של המזמין להעברת הממצאים או הנתונים כאמור. 
3) כל מסמך שיכין הזוכה, וכל איש מטעמו, במסגרת שירותי הייעוץ יהיה קניינה הבלעדי של המדינה ולא תהיה לואו למי מטעמו כל טענה או תביעה בנוגע לכך. 
4) הזוכה לא יעשה שימוש במידע שיגיע לידיעתו במהלך תקופת ההתקשרות, למעט לצורך מילוי תפקידו.
5) הזוכה יתחייב כי לא יציג לאף גורם למעט לנציג משרד האוצר, את תוצאות העבודות האמורה בתקופת ההתקשרות האמורה ולאחריה, ובכלל זה, כל מסמך שיכין הזוכה במסגרת מתן שירותי הייעוץ, זולת אם קיבל לכך אישור מראש ובכתב מהמזמין.
11. קריטריונים לבחירת הזוכים
1. המציעים העומדים בתנאי הסף ידורגו על ידי המזמין, בהתאם לתבחינים הבאים ולמשקלות שבצדם שלב ראשון - בחינת מרכיבי איכות ההצעה(85%)  
1) ניסיון מקצועי ומוניטין (40%) – במסגרת זו יבחנו, בין היתר:
הניסיון המקצועי והמוניטין של הצוות, שילווה בפועל את עבודת הצוותים המקצועיים של האוצר בנושאים המפורטים לעיל, יבחן על סמך ביצוע עבודות על שוק הדיור ותחום הנדל"ן, שיוגשו לפי סעיף 10(ג) לעיל, בדגש על הליכי תכנון ובנייה ובקרה על עלויות הפיתוח. ניקוד המוניטין והניסיון יתבצע על סמך החלוקה לאשכולות והניקוד יהיה כמפורט להלן: 
	אשכול
	תוכן העבודה
	משקל בניקוד ניסיון מקצועי ומוניטין

	תכנון
	עבודות מיפוי ואיסוף נתונים אודות תכניות בשלבים שונים. בקריטריון זה ייבחנו  בין היתר - היקף הנתונים שנאספו, זיהוי החסמים התכנוניים, מיפוי עמדות הגופים הרלוונטיים, מספר העבודות שבוצעו. 
	4

	
	עבודות ניתוח ומיפוי חסמים שונים לשיווק קרקע. בקריטריון זה ייבחנו  בין היתר - היקף הנתונים שנאספו, זיהוי חסמי פיתוח ושיווק, חלופות לפתרון ומיפוי עמדות הגופים הרלוונטיים.
	3

	
	עבודות בהן בוצע ניתוח מקיף להליך אישור סטטוטורי לתוכנית, לרבות הכשלים המבניים בהליך. 
	2

	
	עבודות נוספות בסוגיות תכנוניות כלכליות בקריטריון זה ייבחנו בין היתר - עבודות תכנוניות כלכליות בתחום התכנון אך שאינן בתחומים האמורים לעיל. 
	2

	
	סה"כ לאשכול התכנון:
	11 מתוך 35

	בנייה
	בדיקות הנדסיות-כלכליות בתחום תיעוש הבנייה, תקינת הבנייה, בנייה ירוקה והרכב ומצבת כוח האדם בענף הבנייה. 
	3

	
	ביצוע סימולציות למחירי דירה לרבות השפעת המיסוי על שוק הנדל"ן.
	3

	
	בדיקות כלכליות- של שוק השכירות בישראל ובנייה להשכרה.
	3

	
	סה"כ לאשכול הבנייה:
	9 מתוך 35

	פיתוח
	עבודות בקרה על עלויות פיתוח המוצעות על ידי הגורם המפתח טרם אישורן אשר כללו בין היתר את ביצוע המטלות המפורטות בסעיף 4(ב)(א). בקריטריון זה ייבחנו  בין היתר - מספר העבודות אשר בוצעו על ידי המציע, ועבודות שבוצעו לפיתוח תשתיות לשכונות מגורים בהן יותר מאלף יחידות דיור. 
	7

	
	עבודות בהן בוצעו מאזני אתר (הכנסות/הוצאות) בקריטריון זה ייבחנו  בין היתר - מספר העבודות אשר בוצעו על ידי המציע, ועבודות שבוצעו לפיתוח תשתיות לשכונות מגורים בהן יותר מאלף יחידות דיור.
	2

	
	עבודות בהן נבחנו סוגיות כלכליות- הנדסיות נוספות. בקריטריון זה ייבחנו בין היתר - עבודות כלכליות הנדסיות אך שאינן בתחומים האמורים לעיל.
	2

	
	סה"כ לאשכול הפיתוח:
	11 מתוך 35

	הסדרי מקרקעין
	עבודות בהן נבנה ע"י חברי הצוות מודל תמריצים לפינוי מתחמים, אשר כללו, בין היתר, קביעת אבני דרך לפינוי הקרקעות והתמורה שתינתן בגינן. בקריטריון זה ייבחנו  בין היתר - מספר העבודות אשר בוצעו על ידי המציע.
	3

	
	ליווי הסכמי מקרקעין. בקריטריון זה ייבחנו בין היתר מספר העבודות אשר בוצעו על ידי המציע והיקף הנכסים ושוויים בעבודות האמורות. ליווי לעניין קריטריון זה יהיה מתן יעוץ בתחומים של שמאות, פוטנציאל תכנוני והבטים נוספים להעברת נכסים. 
	2

	
	סה"כ לאשכול הסדרי מקרקעין:
	5 מתוך 40

	
	סה"כ ניקוד לאשכולות:
	36

	כללי
	ניסיון בארבעת התחומים בשרשרת הייצור של יחידת דיור כפי שפורט לעיל. בקריטריון זה תינתן עדיפות למציע אשר לחברי הצוות המוצע על ידו ניסיון מקצועי בכל ארבעת התחומים האמורים. בחינה זו תבוצע באופן מצרפי לכל חברי הצוות. 
	3

	
	ניסיון בהכנת בדיקות כלכליות הבוחנות השפעתם של תהליכים מאקרו כלכליים על ענף הנדל"ן בישראל
	2

	
	ניסיון בחמש השנים האחרונות בעבודה עם משרדי ממשלה וגופים ממשלתיים אחרים (חברות ממשלתיות, תאגידים סטטוטוריים ואחרים) בתחומים כלכליים הרלוונטיים לשירותים המבוקשים על פי מכרז זה (נדל"ן, מקרקעין, תשתיות, מחצבים, רגולציה וכדומה). 
	4

	
	סה"כ ניקוד לסעיפים כללים:
	9

	
	סה"כ ניקוד ניסיון מקצועי ומוניטין
	45


2) הצעה למתודולוגיה (20%) – תיבדק על סמך מסמך הצעה למתודולוגיה, שיכלול  את תכנית הכללית של המציע לביצוע עבודה אשר תתייחס לאחד או יותר מהנושאים שפורטו באשכול התכנון (סעיף 4(א)) או באשכול הבנייה (סעיף 4(ג)). המציע רשאי להתייחס לאשכולות נוספים בהצעתו למתודולוגיה. 
3) ראיון -  (20%) – ראיון אישי של המציעים – הכולל את כל חברי הצוות, על ידי המזמין או מי שהמזמין יראה לנכון. הראיון יכלול הסברים על מסמך ההצעה למתודולוגיה ועל הפרויקטים שביצעו, שליטה בחומר המקצועי הרלוונטי והתרשמות אישית שתכלול בין היתר יכולת ההבעה בעל פה, יכולת עמידה מול קהל, ביטחון עצמי. 
רק מציע שיקבל 65 נק' ומעלה בשלב זה יעבור לשלב בדיקת הצעת המחיר. לא היו 5 חברות שקיבלו ציון של לפחות 65, רשאי המזמין לפי שיקול דעתו להעביר לשלב הבא עד חמש הצעות אשר קיבלו ציון נמוך מ- 65 אך לא פחות מ- 55. 
2. שלב שני- בחינת מרכיב המחיר (15%) 
הצעת המחיר תוגש כאחוז ההנחה מתעריף חשכ"ל לשעת עבודה כמפורט בהודעת תכ"ם 13.9.2.1 התקשרות עם נותני שירותים חיצוניים עבור יועצים לניהול (מקצועות שונים), המצורפת כנספח ד'. אחוז ההנחה יהיה אחיד עבור כלל נותני השירותים ללא תלות בדרגת היועץ שלהם כאמור בהודעת התכ"ם. יודגש, כי הצעת המחיר של המציע תהווה תמורה כוללת עבור השירות נשוא פנייה זו, ולא תשולם כל תוספת שהיא עבור הוצאות הכרוכות או נלוות לביצוע השירותים. 
הציון בגין מחיר יינתן כדלקמן: 
1) לפי אחוז ההנחה שהוצע יחושב התעריף המוצע. ההצעה הזולה ביותר תקבל את הציון המירבי  של 15 נקודות. 
2) [image: image1.jpg]gov



ההצעות האחרות ינוקדו באופן יחסי:     ההצעה הזולה ביותר
                                                            ההצעה הנבחנת

דוגמא: אם ההצעה הזולה ביותר היא: 50 ש"ח; הצעה בגובה 100 ש"ח תקבל  7.5 נקודות ((50/100)*15). 
3. שלב שלישי- בחירת הזוכה
בשלב זה יסכם ציון האיכות שהתקבל בסעיף 11א עם ציון המחיר שהתקבל בסעיף 11ב לציון סופי. לזוכים במכרז יבחרו שלוש ההצעות אשר זכו בציון הגבוה ביותר.
1) יובהר כי המזמין, רשאי לפי שיקול דעתו הבלעדי, לפצל את הזכייה בין המציעים ולפנות בבקשה לקבלת הצעות נוספות והבהרות ככל שיהא צורך בכך.
2) למען הסר ספק, המזמין רשאי לבטל את הפניה ואיננו מתחייב לקבל אף אחת מההצעות שהוגשו, וכן שומר לעצמו את הזכות לפנות למציע אשר דורג שני בשקלול הכללי, זאת באם הזוכה לא יוכל לממש את זכייתו מכל טעם שהוא. 
12. ההתקשרות עם הזוכה

1) עם הזוכה ייחתם הסכם בנוסח המצ"ב כנספח א'.
2) הזוכה וכל אנשי הצוות יידרשו לחתום על התחייבות לשמירת סודיות, בנוסח המצורף לפניה זו כנספח ב'.
3) הזוכה וכל אנשי הצוות יצהירו ויתחייבו שאין ולא יהיו להם ניגודי עניינים מכל מין וסוג בקשר למתן השירותים נשוא הבקשה, ובכלל זה שיימנעו מייעוץ כלשהו בנושא זה, אלא אם קיבלו אישור לכך מראש מהמזמין, וכן שינקטו באמצעים שיידרשו מהם על ידי המזמין על מנת להסיר חשש לניגוד עניינים, והכול על פי נוסח ההתחייבות המצורף כנספח ג'.
4) הזוכה וכל אנשי הצוות לא יעשו כל שימוש במידע מכל סוג שהוא שיגיע אליהם בקשר עם עבודת הייעוץ או שיוכן על ידו, אלא לצרכי השירותים נשוא בקשה זו.
13. ערבות
1. הגשת ערבות הצעה במכרז
13.1.1. מציעים במכרז נדרשים לצרף להצעתם ערבות בנקאית או ערבות של חברת ביטוח ישראלית שברשותה רשיון לעסוק בביטוח על פי חוק הפיקוח על שירותים פיננסיים (ביטוח), התשמ"א -1981 (להלן: "ערבות השתתפות במכרז"). הערבות תהא אוטונומית ובלתי מוגבלת בתנאים. הערבות תוגש בהתאם לנוסח המצ"ב כנספח ה'. גובה ערבות השתתפות במכרז יהא 75,000₪  כולל מע"מ, והיא תעמוד בתוקף מיום הגשת ההצעה ולתקופה של 90 יום לאחר מכן.
13.1.2. יודגש – אין לערוך שינויים בנוסח הערבות. כל שינוי בנוסח עלול להביא לפסילת הצעת המציע. 
13.1.3. במקרה של חזרת מציע מהצעתו ו/או כל סטייה מהוראות הצעות מחיר ו/או התנהגות של מציע שלא בדרך מקובלת או שלא בתום לב ו/או סירוב של מציע לחתום על החוזה ו/או סירוב של זוכה למלא אחר הדרישות המתחייבות ממנו בגין הזכייה, יהיה המשרד רשאי לחלט את ערבות מגיש ההצעה.
13.1.4. המציעים יאריכו את תוקף ערבות ההשתתפות במכרז, לבקשת המזמין עד לקבלת החלטה סופית על תוצאות מכרז זה.
13.1.5. יודגש כי למרות החיוב לצרף את כל האישורים והמסמכים במצורף להצעה, ועדת המכרזים תהא רשאית, אך לא חייבת, ולפי שיקול דעתה הבלעדי, לאפשר למציע אשר לא צירף להצעתו אישור ו/או מסמך מהמנויים בפנייה זו, להשלים את המצאתם במסגרת פרק זמן אשר ייקבע על ידי המזמין וזאת כל עוד עולה בבירור על פני האישורים ו/או המסמכים הנ"ל, כי היו קיימים ובעלי תוקף במועד הגשת ההצעה כפי שנדרש בתנאי המכרז.
13.1.6. הצעה אשר לא תוגש בהתאם להוראות סעיף זה אפשר שתדחה על הסף. המזמין שומר לעצמו את הזכות (אך אינו מחויב לעשות כן) לאפשר למציע לתקן פגמים טכניים שנפלו בהצעתו על מנת להתאימה לדרישות המכרז.
2. ערבות ביצוע
13.2.1. תוך 7 ימים מהמועד בו קיבל הקבלן הודעה על בחירתו, ימסור הקבלן למזמין ערבות בנקאית של בנק ישראל, או ערבות של חברת ביטוח בעלת רישיון לעסוק בעסקי ביטוח על פי חוק הפיקוח על שירותים פיננסיים (ביטוח) התשמ"א-1981, בלתי מותנית בסך 125,000 ש"ח (מאה עשרים וחמישה אלף ש"ח), צמודה למדד המחירים לצרכן במועד האחרון להגשת ההצעות למכרז. 
13.2.2. הערבות תישאר בתוקפה במשך תקופת ההתקשרות, בתוספת של שישים יום ממועד סיום ההתקשרות (עד ליום __________) (לעיל ולהלן: "ערבות הביצוע") בהתאם לנוסח הערבות המפורט בנספח ו' להסכם. הקבלן מחוייב לנוסח ערבות זה; הערבות תשמש להבטחת קיום כל התחייבויות הקבלן במועדן.
13.2.3. מתן ערבות הביצוע כאמור מהווה תנאי מוקדם לכניסתו של הסכם זה לתוקף.
13.2.4. לא חולטה הערבות, תוחזר הערבות לקבלן לאחר תום מתן השירותים ומילוי התחייבויותיו לשביעות רצונו המלאה של המזמין.

13.2.5. בכל מקרה בו לא עמד הקבלן בהתחייבות מהתחייבויותיו שע"פ חוזה זה או על פי דין, או שהמזמין עשה כדין שימוש בזכויותיו והוציא סכומים שהקבלן חייב למזמין בהתאם לחוזה זה או על פי דין, יהיה המזמין זכאי לממש את הערבות כולה או מקצתה.
13.2.6. מובהר בזאת כי חילוט הערבות לא ייחשב כתשלום מלוא הפיצויים מוסכמים מאת הקבלן למזמין. במידה וסכום הערבות נמוך מגובה הפיצויים המוסכמים אשר מגיעים למזמין, יהיה זכאי המזמין לקבל מן הקבלן את ההפרש בין הסכום ששולם עקב חילוט הערבות לבין מלוא סכום הפיצויים המוסכמים. 

13.2.7. למען הסר ספק מובהר כי הערבות תהיה ניתנת לחילוט ע"י המזמין בכל מקרה של הפרת הוראה מהוראות הסכם זה או בגין התנהגות שלא בדרך מקובלת ובתום לב, לצורך גביית תשלום פיצויים מוסכמים, לצורך גביית פיצויים אחרים, וכן לצורך גביית כל תשלום אחר המגיע או עשוי להגיע למזמין מאת הקבלן. 

13.2.8. אין בגובה הערבות כדי לשמש הגבלה או תקרה להתחייבויותיו או אחריותו של הקבלן לפי חוזה זה.

14. תנאים כלליים
1) המזמין רשאי לפנות אל המציעים, או אל מי מהם, לקבלת הבהרות על הצעותיהם.

2) המזמין רשאי בכל עת, בהודעה שתועבר בכתב, להקדים או לדחות את המועד האחרון להגשת ההצעות וכן לשנות מועדים ותנאים אחרים הנוגעים לפנייה זו, על פי שיקול דעתו המוחלט.

3) המזמין אינו מתחייב לבחור בהצעה כלשהי, והוא רשאי להחליט שלא להתקשר כלל, מטעמים תקציביים או אחרים.

4) למען הסר ספק מובהר, כי אין בהודעה על זוכה בפניה זו בכדי לסיים את הליכי הבחירה או כדי ליצור יחסים חוזיים בין המזמין והזוכה וכי בטרם חתימת מורשי החתימה מטעם המזמין על חוזה ההתקשרות בין הצדדים, המזמין רשאי לבטל או לשנות את החלטתו על פי שיקול דעתו הבלעדי והמוחלט.

5) המזמין אינו מתחייב לקבל את ההצעה הזולה ביותר או כל הצעה שהיא, ושומר לעצמו את הזכות לנהל עם כל אחד מהמציעים מו"מ בנפרד לגבי הצעתו. בנוסף, רשאי המזמין לפנות בבקשה לקבלת הצעות מחיר משופרות ביחס למחירים שהובאו בהצעות שהגישו המציעים.
6) המזמין רשאי לבחור הצעה כלשהי בשלמותה או בחלקה, וכן הוא רשאי לבחור ביותר מהצעה אחת ולפצל את ביצוע העבודה בין מספר מציעים, אשר יחויבו לעבוד בשיתוף פעולה ביניהם.
7) הסתיימה, הופסקה או בוטלה ההתקשרות בין הממשלה לבין אחד מהזוכים, רשאי המזמין לפנות למציעים, כולם או חלקם, או למציע שדורג במקום הרביעי בהתאם לתוצאות מכרז זה, לצורך ביצוע שירותים המפורטים בפנייה, אלא אם כן החליט המזמין לבצע הליך תחרותי נוסף עם מציעים נוספים או עם מציעים אחרים, הכל לפי שיקול דעתו הבלעדי והמוחלט.
8) אין באמור לעיל בכדי לפגוע בכל זכות הקיימת למזמין ולוועדת מכרזים על פי חוק חובת מכרזים, התשנ"ג-1993 או התקנות על פיו.

15. התשלום לזוכה

1) התשלום יהיה עבור שעות עבודה בלבד וייעשה על סמך הגשת חשבוניות בהתאם לעבודה בפועל.

2) חישוב שעת עבודה הוא לפי 60 דקות.  
3) לא ישולמו תשלומים נוספים כלשהם לרבות אש"ל, הוצאות נסיעה, הוצאות משרדיות, צילומים, טלפונים והוצאות כלליות ואחרות.
4) על תשלום התמורה יחולו הוראות התכ"ם ובכללן ההוראות המתייחסות לתשלום עבור עבודה מתמשכת.
5) הצמדת התמורה תעשה בהתאם להוראת החשב הכללי לעניין זה, כפי שמתעדכנות מעת לעת.
6) המזמין רשאי במהלך כל שלב להפסיק בהודעה את עבודת הזוכה, בהתראה של 30 יום מראש. הזוכה יהיה זכאי לתגמול בעבור עבודה שנעשתה עד לאותו שלב שבו ניתנה הודעה כאמור.
16. אופן הגשת ההצעות

1) את ההצעות יש להגיש ב-2 עותקים עד ליום 11.2.2014 הצעה שתגיע לאחר מועד זה לא תידון. ההצעות תוגשנה, בצירוף כל המסמכים הרלבנטיים, במעטפות סגורות שעליהן יירשם "מכרז משולב למתן שירותי ייעוץ ובקרת פרוייקטים בתחום הנדל"ן " כל הצעה תוגש במעטפה ראשית אחת ותכיל שתי מעטפות חתומות סגורות וללא סימני זיהוי של המציע.
(1) מעטפה ראשונה תסומן כ- "שלב האיכות" ותכיל מקור והעתק של מענה המציע לדרישות הסף ולדרישות האיכות.
(2) מעטפה שנייה תסומן כ- "שלב המחיר" ותכיל מקור והעתק של מענה המציע לשלב המחיר. 
2) על המציע להגיש הצעתו כאשר מפורטים בה כל הפרטים המתבקשים ומצורפים לה וכל המסמכים הנדרשים בה.
3) יש להגיש את ההצעות עד למועד האחרון להגשה כאמור לעיל, לתיבת המכרזים שבכניסה למשרד האוצר, רחוב קפלן 1 ירושלים.
4) מציע המבקש הבהרות או מענה לשאלות בקשר לפנייה זו, רשאי לפנות לכתובת אלקטרונית doreb@mof.gov.il  , עד ליום ה- 26.01.2014  בשעה 17:00.
5) תשובות עורך המכרז לכל שאלות המציעים, ככל שיהיו,, ישלחו באופן אחיד לכלל המציעים, עד ליום  2.02.2014. 
רק שאלות שיוגשו בכתב תזכינה למענה ורק תשובות בכתב תחייבנה את המזמין.
נספח א' 

הסכם
שנערך ונחתם בירושלים ביום ____ בחודש ____  2011

בין:

ממשלת ישראל בשם מדינת ישראל

המיוצגת על ידי מר רוני פרידמן, המשנה למנכ"ל משרד האוצר

ומר אלי בראל, חשב משרד האוצר

(להלן: "המזמין")

מצד אחד
לבין

_____________

______________

______________

מצד שני
הואיל
והמזמין מעוניין בקבלת שרותי ייעוץ כלכלי  בנושא שירותי ייעוץ ובקרת פרויקטים בתחום הנדל"ן;

והואיל  והקבלן מעוניין להעניק למזמין את שירותיו, על פי הדרישות והתנאים המפורטים בהסכם זה, והגיש הצעתו המצורפת כנספח א' להסכם זה;

והואיל  ובכפוף לחתימתו על הסכם זה, וקיום יתר הדרישות המפורטות להלן, המזמין מעוניין להעזר בשירותי הקבלן;

לפיכך הוצהר, הותנה והוסכם בין הצדדים כדלקמן:

1. פרשנות ונספחים

המבוא להסכם זה והנספחים הצרופים לו מהווים חלק בלתי נפרד ממנו.

כותרות הסעיפים בהסכם זה משמשות לצרכי נוחיות בלבד ואין לעשות בהן שימוש לצורך פרשנות התניות בהסכם.
האמור ביחיד גם ברבים משמע וההפך, האמור בלשון זכר גם בלשון נקבה משמע וההפך.

2. הגדרות

בהסכם זה תהיה למונחים הבאים המשמעות המופיעה לצידם:

"הקבלן" – 
הקבלן וכל נותן שירותים לפי הסכם זה מטעמו, לרבות ראש הצוות נותן השירותים, אנשי צוות שבכוונת הקבלן להעסיק לצורך מתן השירותים, וכל יועץ שבכוונתו להסתייע בו לצורך מתן השירותים, גם אם אינו מועסק ישירות על ידו.
"השרותים" או "שרותי הייעוץ" –שירותי ייעוץ ובקרת פרוייקטים בתחום הנדל"ן בהתאם למפורט בפניה זו, בהסכם ההתקשרות, ובהתאם להנחיות המזמין או מי מטעמו כפי שיהיו מעת לעת. 

"איש הקשר" – אמיר רשף, רפרנט מקרקעין ותכנון מאגף תקציבים במשרד האוצר, או מי שיתמנה על ידי המזמין במקומו. איש הקשר יהא אחראי לפיקוח על עבודת היועץ וביצועה באיכות הנדרשת ולאור התנאים המנויים בהסכם שיחתם עימו. איש הקשר יהא רשאי ליתן לקבלן הנחיות הנוגעות למתן השירותים.
"מידע" – כל מידע (Information), ידע (Know-How), ידיעה, מסמך, תכתובת, תוכנית, נתון, מודל, חוות דעת, מסקנה וכל דבר אחר כיוצ"ב הקשור במתן השירותים בין בכתב ובין בע"פ ו/או בכל צורה או דרך של שימור ידיעות בצורה חשמלית ו/או אלקטרונית ו/או אופטית ו/או מגנטית ו/או אחרת, הקשורים ו/או הנוגעים למתן  שירותי הייעוץ, אשר אינו מצוי בנחלת הכלל. 

"סודות מקצועיים" – כל מידע אשר יגיע לידי הקבלן בקשר למתן שירותי הייעוץ, בין אם נתקבל במהלך מתן השירותים או לאחר מכן, לרבות ומבלי לפגוע בכלליות האמור לעיל: מידע אשר ימסר לקבלן ע"י המזמין ו/או כל גורם אחר ו/או מי מטעמו של כל אחד מהנ"ל. 
3. מתן שרותי הייעוץ

3.1 הסכם זה הינו למתן שירותי ייעוץ ובקרת פרוייקטים בתחום הנדל"ן.
3.2 תקופת ההתקשרות הינו שנה ממועד חתימת מורשי החתימה מטעם המשרד על הסכם ההתקשרות על סך של 3,000,000 ₪ (כולל מע"מ). 
3.3 למזמין קיימת אופציה להארכת תקופת ההתקשרות בשתי תקופות נוספות בנות שנה כל אחת או עד לגמר תשלום 9,000,000₪, כולל מע"מ כחוק, לפי המוקדם.
3.4 המזמין רשאי, בהודעה בכתב של 30 יום מראש, להפסיק את ההתקשרות בתוך תקופת ההתקשרות, מכל סיבה שהיא ולפי שיקול דעתו הבלעדי, ללא חובת הנמקה.

4. התחייבויות הקבלן

הקבלן מתחייב ליתן את השירותים לשביעות רצונו של המזמין בהתאם למפורט בהסכם זה, וכן-
3.1 השירותים האמורים בהסכם זה דורשים רמה גבוהה של מומחיות ומקצועיות, ולפיכך הקבלן אחראי באופן בלעדי לרמתם ולתוכנם של השירותים האמורים בהסכם זה.

3.2 יבצע את העבודות על חלקיהן בהתאם לתנאים ולדרישות המפורטים בהסכם זה ובהתאם להנחיות איש הקשר או מי מטעם המזמין כפי שיהיו מעת לעת, כל זאת מבלי לפגוע באחריותו הכוללת של הקבלן.
3.3 הקבלן מתחייב כי אף לאחר הגשת חוות הדעת הסופיות על ידו כפי שיתבקש להכין מעת לעת ואף לאחר תקופת ההתקשרות, יעמוד לרשות המזמין, ככל שיידרש מעת לעת על ידו, לכל הבהרה ו/או הצגת ממצאיו ממתן השירותים ו/או הסבר או הרחבה, ככל שידרשו על ידי המזמין כפועל יוצא ממתן השירותים ו/או במסגרת פעולותיו של המזמין.
3.4 בכל מקרה של סיום ההתקשרות עם הקבלן, בין אם הופסקה כאמור מסיבות כלשהן, ובין אם הסתיימה במועדה, יפעל הקבלן בכל האמצעים שברשותו על מנת לצמצם כל נזק שעלול להיגרם למזמין בגין סיומה.
3.5 הקבלן יהא מחויב להעברת כל החומרים, הקשורים במתן השירותים למזמין או למי שייקבע מטעמו.
3.6 הקבלן ימלא באופן מלא ומקצועי את כל התנאים והתחייבויותיו על פי תנאי הסכם זה עד למועד סיום עבודתו בפועל.
4 הצהרות הקבלן

הקבלן מצהיר בזאת כי:

4.1 קיבל הסבר מפורט לגבי דרישות המזמין, אשר לשם עמידה בהן נשכרו שירותיו, והוא מסוגל ומתכוון לקיימן.

4.2 הוא בעל ניסיון במתן שירותי ייעוץ וברשותו כח אדם מקצועי ומיומן בהיקף נאות המאפשר לו ליתן את השירותים ולמלא אחר התחייבויותיו בהסכם זה.
4.3 הוא קרא את כל תנאי הסכם זה ודרישותיו, הבין אותם, והוא מתחייב לבצע את העבודה על חלקיה  ובהתאם לתנאים ולדרישות המפורטים בהסכם זה ובהתאם להנחיות איש הקשר או מי מטעם המזמין כפי שיהיו מעת לעת, בדייקנות, ביעילות, במומחיות ובמיומנות, לשביעות רצון המזמין ובמועדים הקבועים בהזמנות, הכל בכפוף להוראות הסכם זה. 

4.4 יודיע למזמין בכתב, מיד בע"פ ובדואר אלקטרוני, ולכל המאוחר תוך 48 שעות על כל שינוי במעמדו החוקי ו/או על כל מקרה בו אין באפשרותו להעניק את השירותים ו/או על אפשרות מסתברת כי לא יוכל לעמוד בהתחייבויותיו על פי הסכם זה, כולן או מקצתן, מכל סיבה שהיא ו/או על כל עניין אחר שיש בו כדי להשפיע על מתן השירותים. 
4.5 עומדים לרשותו, בכל עת, כל הציוד והאמצעים הדרושים לצורך מתן השירותים בהתאם להסכם זה. 
4.6 יספק את השירותים במועדים שיקבע המזמין.
4.7 הוא משלם לעובדיו שכר שאינו נמוך משכר המינימום ומקיים הוראות הסכם קיבוצי או צו הרחבה שחל על עובדיו.

4.8 מצורפות להסכם זה הצהרותיהם והתחייבויותיהם של העובדים אשר יטלו חלק במתן השירותים על העדר ניגוד עניינים וסודיות.
5 סודיות

5.1 הקבלן מצהיר שידוע לו כי המידע שיתקבל אצלו ואצל עובדיו או מי מטעמו במהלך מתן השירותים הינו בגדר סודות מקצועיים. 

5.2 הקבלן מתחייב לשמור את המידע ו/או הסודות המקצועיים בסודיות מוחלטת ולא לעשות בהם כל שימוש. למען הסר ספק, ומבלי לפגוע בכלליות האמור לעיל, הקבלן מתחייב לא לפרסם, להעביר, להודיע, למסור או להביא לידיעת כל אדם את המידע ו/או הסודות המקצועיים.
5.3 הקבלן מתחייב לדאוג לכך שכל עובד אשר עתיד להעניק את השירותים יחתום על התחייבות לשמירת סודיות בנוסח המצורף להסכם זה. חתימת העובד כאמור מהווה תנאי ליתן את השירותים באמצעות אותו עובד.
            התחייבות העובד לשמירת סודיות מצורפת כנספח ב' להסכם זה ומהווה חלק בלתי נפרד ממנו.
5.4 הקבלן מצהיר כי ידוע לו שאי מילוי התחייבויותיו על פי סעיף זה מהוות עבירה לפי פרק ז' (ביטחון המדינה, יחסי חוץ וסודות רשמיים) לחוק העונשין, תשל"ז - 1977.

6 ניגוד עניינים
6.1 הקבלן, מצהיר ומתחייב שאין ולא יהיה לו, במהלך תקופת ההתקשרות בין הצדדים, ובמהלך ששה חודשים מתום תקופת ההתקשרות, ניגוד עניינים מכל מין וסוג שהוא, בתחום נושא מתן השירותים לפי הסכם זה.

6.2 הקבלן מצהיר ומתחייב שלא ייצג או יפעל מטעם כל גורם שהוא בתחום שירותי היעוץ נשוא פניה זו, למעט מטעם המזמין, במהלך תקופת ההתקשרות בין הצדדים וששה חודשים לאחריה, אלא אם כן התקבל לכך אישור מראש ובכתב של המזמין.
6.3 על הקבלן להודיע למזמין באופן מיידי על כל נתון או מצב שבשלם הוא או מי מעובדיו או כל צד שבו או עימו הוא קשור עלולים להימצא, במישרין או בעקיפין, במצב של ניגוד עניינים בין תפקידו האמור בהסכם זה לבין עניין אחר, מיד עם היוודע לו הנתון או המצב האמורים. 

6.4 אם לדעת המזמין נתון הקבלן או מי מטעמו או כל צד אחר שבו או עימו קשור הקבלן, בכל שלב של ביצוע ההסכם, במצב בו הוא נמצא או עלול להימצא בניגוד עניינים, רשאי המזמין להורות על הפסקת עבודתו של הקבלן ועל סיום ההתקשרות עם הקבלן, מטעם זה בלבד.
6.5 הקבלן מתחייב לדאוג לכך שכל עובד אשר עתיד להעניק את השירותים יחתום על הצהרה והתחייבות להימנע ממצב של ניגוד עניינים. חתימת העובד כאמור מהווה תנאי ליתן את השירותים באמצעות העובד. 
הצהרה והתחייבות עובד הקבלן או מי מטעמו של הקבלן להימנע ממצב של ניגוד עניינים מצורפת כנספח ג' להסכם זה ומהווה חלק בלתי נפרד ממנו.
7 מערכת היחסים בין הצדדים
7.1 מוצהר ומוסכם כי מערכת היחסים בין הצדדים להסכם זה הינה של מזמין וקבלן וכי בין הצדדים לא מתקיימת ולא תתקיים, כתוצאה ממתן השירותים, מערכת יחסים של עובד מעסיק ועל בסיס הצהרה זו נקבעה התמורה.

7.2 מוצהר ומוסכם כי במידה וחרף האמור בהסכם זה יקבע כי התקיימו יחסי עובד מעסיק בין המזמין ובין מי מעובדי הקבלן תהיה התמורה על פי הסכם זה בסך שהינו 65% מהתמורה המגיעה לקבלן לפי הסכם זה (להלן: "התמורה המופחתת")
בכל מקרה כאמור יערך חישוב מחדש של התשלום המגיע לקבלן בגין השירותים על בסיס התמורה המופחתת (להלן: החישוב החדש") והקבלן מתחייב לשלם למזמין כל סכום שהתקבל על ידו שהינו מעבר לחישוב החדש.
7.3 מוצהר ומוסכם כי לקבלן או למי מטעמו לא יהיו זכויות של עובד המזמין, וכי למעט תשלום התמורה הם לא יהיה זכאים לכל תשלום, או הטבה אחרת בגין מתן השירותים, לרבות תשלומים בגין הוצאות טלפון, דואר, צילומים, הדפסות, פקס, נסיעות, אש"ל וכיוצא באלה הוצאות. 

7.4 אין לראות בכל זכות הניתנת למזמין או לנציגו לפיקוח, להדרכה או הכוונה של הקבלן או מי מטעמו, אלא כאמצעי להבטיח את מתן השירותים כראוי וביצוע הסכם זה במלואו ואין בה כדי להקים מערכת יחסים של עובד מעסיק.
7.5 הקבלן מצהיר, כי הינו המעסיק של העובדים המועסקים על ידו והוא בלבד נושא באחריות כלפיהם ובכל החובות המוטלות על מעסיק על פי חוק ו/או ההסכמים הקיבוציים ו/או צווי הרחבה החלים על העובדים בענף בו הם מועסקים.
7.6  הקבלן מתחייב לשלם לעובדיו לפחות שכר מינימום, כמוגדר בחוק שכר המינימום, התשמ"ז-1987, כולל הפרשה בגין זכויות סוציאליות.
8 קנין
8.1 המזמין הינו הבעלים הבלעדי במידע ובכל נתון או ממצא הנוגע לשירותי הייעוץ בין אם הועברו לקבלן בידי המזמין או כל גורם אחר ובין אם הם תוצר עבודתו של הקבלן. מובהר בזאת כי הקבלן לא יעשה כל שימוש במידע שלא לצורך מתן השירותים ללא אישור של המזמין בכתב ומראש.

8.2 בסיום מתן השירותים ימסרו הקבלן למזמין את כל המידע הנמצא ברשותו וברשות מי מאנשי הצוות, והנוגע לשירותי הייעוץ.

9 שיפוי
9.1 הקבלן מתחייב לשאת בתשלום כל סכום אשר בתשלומו יחויב המזמין בקשר למתן השירותים, לרבות הפרת הסכם זה, בין אם נעשו ע"י הקבלן ובין אם ע"י מי מעוביו או מטעמו, וכן לשאת בכל נזק ו/או הוצאה שיגרמו למזמין עקב כך.

9.2 הקבלן מתחייב לשפות את המזמין בגין כל סכום בו ישא או עלול המזמין לשאת, הנובע מפעולות ו/או מחדלים אותם ביצע הקבלן בקשר להסכם זה. 

9.3 הקבלן מתחייב לשפות את המזמין בגין כל סכום בו יצטרך המזמין לשאת במידה וחרף האמור בהסכם זה, ייקבע כי התקיימו יחסי עובד מעביד בין המזמין ובין מי מעובדי הקבלן.
10 קיזוז ועכבון
10.1 המזמין רשאי לקזז ו/או לעכב אצלו תשלומים אשר יגיעו לקבלן או כל סכום מהם כנגד סכומים אשר יגיעו למזמין מאת הקבלן.

10.2 בכל מקרה של גרימת נזק למזמין על ידי הקבלן או עובדו, בין במישרין ובין בעקיפין, תהיה למזמין זכות לעכב ו/או לקזז מתוך הכספים שיגיעו לקבלן את כל הסכומים שהמזמין עלול לשאת בהם במקרה כזה, לפי שיקול דעתו של המזמין.

10.3 הקבלן מוותר בזאת על כל זכות קיזוז וזכות עכבון כלפי המזמין.

11 תרופות
11.1 לא עמד הקבלן באיזו מהתחייבויותיו על פי הסכם זה מכל סיבה שהיא, רשאי המזמין בהתראה מראש ובכתב, לפי שיקול דעתו הבלעדי והמוחלט, להפסיק את מתן השירותים לאלתר ולבצע את השירותים בעצמו ו/או באמצעות אחרים, וזאת על חשבון הקבלן ומבלי לפגוע בזכות המזמין לפיצוי ושיפוי וזכויות אחרות העומדות למזמין על פי הסכם זה ועל פי דין.

11.2 הקבלן מתחייב להודיע למזמין מיד בע"פ ובדואר אלקטרוני על כל אפשרות מסתברת כי לא יוכל לעמוד בהתחייבויותיו, כולן או מקצתן, מכל סיבה שהיא. הודעה כאמור תקנה למזמין את הזכות לתרופות. כמו כן המזמין יהיה זכאי לתרופות בכל מקרה שהקבלן לא יעמוד בהתחייבויותיו על פי הסכם זה מכל סיבה שהיא.

11.3 הפר הקבלן את החוזה הפרה יסודית, יהיה המזמין זכאי לכל סעד ותרופה משפטית על פי חוק החוזים (תרופות בשל הפרת חוזה), תשל"א-1970 ועל פי כל דין.
מבלי לגרוע מכלליות האמור לעיל, מוסכם בין הצדדים כי הזכות לתרופות כוללת:

11.4 את הזכות להפחית מהתמורה המגיעה לקבלן סכום שווה ערך לנזק שנגרם כתוצאה משירותי הייעוץ.

11.5 את זכות המזמין לבטל הסכם זה, להפסיק את מתן השירותים על ידי הקבלן על אתר ולבצע את השירותים בעצמו ו/או באמצעות אחרים.
11.6 את זכות המזמין לפיצויים מוסכמים ומוערכים מראש בסך השווה ל- 50,000 (חמשים אלף) ש"ח. הפיצויים על פי סעיף זה הינם פיצויים מוסכמים ומוערכים מראש של הנזקים שייגרמו למזמין בגין איחור או עיכוב בביצוע השירותים או בגין הפרה אחרת של הוראות ההסכם, וגביית הסכומים תעשה בלא צורך בהוכחת נזק. למען הסר ספק, מצהיר הקבלן שהוא מודע לחשיבות העמידה בלוחות הזמנים שייקבעו, ובאיכות השירותים שיינתנו על ידו.
11.7 את זכות המזמין לקנוס את הקבלן בסכום של 5,000 ש"ח בגין כל הפרה של ההסכם לרבות בגין אי עמידה בהנחיות איש הקשר כפי שיהיו מעת לעת, אי עמידה בלוחות הזמנים, וכן בשל אי עמידה באיכות השירותים וברמתם.
התרופות המוענקות למזמין הן מצטברות אחת לשנייה ואין בהסכם זה כדי לשלול את זכותו של המזמין לקיזוז, פיצוי, שיפוי או כל סעד נוסף מכח דין או הסכם.
12 אחריות

12.1 הקבלן יהיה האחראי הבלעדי והיחיד, יחד ולחוד, לכל נזק ו/או אובדן שייגרם כתוצאה ו/או עקב מתן השירותים למזמין ו/או לרכוש ו/או לצד ג' כלשהו, לרבות נזק ואובדן שייגרם בידי כל מי שבא מכוחו או מטעמו של הקבלן, וזאת בשל מעשה או מחדל של הקבלן או מי מטעמו הכרוך באחד כל אחד מאלה:

12.1.1 הפרת חובה חקוקה או הפרת הוראות שניתנו לקבלן על ידי המזמין או מי מעובדיו;
12.1.2 פעולה שלא בדרך המקובלת או שלא בתום לב;
12.1.3 פעולה שנעשתה ברשלנות. 
12.2 הקבלן יהיה האחראי היחידי והבלעדי לכל תביעת נזיקין מטעם אנשי הצוות, עובדיו ו/או כל הבאים מכוחם.
12.3 המזמין, עובדיו והבאים מכוחו לא ישאו בכל תשלום, הוצאה, אובדן, או נזק מכל סוג שייגרם לקבלן ו/או לאנשי הצוות ו/או לעובדיו ו/או לכל מי שבא מכוחו.
13 ביטוח לאומי, ביטוח בריאות ותשלומים סוציאליים
13.1 הקבלן מתחייב לשלם בעצמו ועל חשבונו למוסד לביטוח לאומי את דמי הביטוח הלאומי וביטוח בריאות עבורו ועבור כל העובדים המועסקים או שיועסקו על ידו במשך כל תקופת קיומו של הסכם זה.

13.2 הקבלן מתחייב להמשיך ולהפריש כסדרם את כל התשלומים הסוציאלים החלים עליו בין על פי חוק,הסכם קיבוצי, צו הרחבה, הסכם אחר, נוהג או סיבה אחרת.

14 שמירה על הוראות החוק

14.1 הקבלן מתחייב לשמור בקפדנות על הוראות כל דין החל בקשר לקיומו של הסכם זה ומתן השירותים.

14.2 הקבלן מצהיר כי חלה עליו בלבד האחריות הבלעדית והמוחלטת לכל תביעה ו/או דרישה באשר לאי שמירת דינים והוא משחרר בזאת את המזמין מכל תביעה ו/או דרישה כאמור בין אם הפרת הוראת דין נעשתה על ידו ובין אם נעשתה ע"י אחר מטעמו.

15 איסור הסבה ו/או העברת ביצוע העבודה לאחר

15.1  הקבלן אינו רשאי להסב הסכם זה כולו, או חלק ממנו, ולא להעביר או למסור לאחר כל זכות או חובה הנובעת מהסכם זה אלא אם כן ניתנה לכך הסכמת המזמין מראש ובכתב. ניתנה הסכמת המזמין כאמור, לא יהיה בכך כדי לשחרר את הקבלן מהתחייבות, אחריות או חובה כלשהי על פי דין והסכם.

15.2 במידה והקבלן הינו תאגיד הרי שהעברת השליטה בתאגיד תהווה העברה אסורה של ביצוע ההסכם.

העברת שליטה לצורך סעיף זה תחשב העברת מניות מונפקות או הקצאת מניות רשומות אשר כתוצאה מכך השליטה ב-50% או יותר מהון המניות המונפק של התאגיד ו/או הזכות למנות 50% או יותר מדירקטוריון התאגיד עוברת מבעל המניות אשר החזיק בה במועד כריתת הסכם זה.

16 וויתור
שום וויתור, הנחה, הימנעות מפעולה או ארכה מצד המזמין לא יחשבו כוויתור של המזמין לפי הסכם זה ולא ישמשו מניעה לתביעה על ידו, אלא אם כן נעשה ויתור זה במפורש ובכתב.

17 תמורה

17.1 בתמורה למתן שירותי הייעוץ במלואם ולשביעות רצונו המלאה של המזמין יהא הקבלן זכאי לקבל מאת המזמין תמורה בהתאם לשעות עבודתו בפועל, ובהתאם לתעריף השעתי לייעוץ שנקבע לאחר שקלול אחוז ההנחה שהציע, ביחס לתעריפי חשכ"ל, לרבות ביחס לנתוני העסקה מתמשכת (באם תדרש בהתאם להנחיות התכ"מ). סך התמורה הסופית והמוחלטת שתשולם לקבלן במשך תקופת ההתקשרות לא תעלה על 300,000 ש"ח ואם ימומשו האופציות על ידי המזמין כאמור,  לא תעלה התמורה על 15,000,000 ש"ח (כולל מע"מ). 

17.2 יובהר כי למעט תשלום התמורה, לא יהיה זכאי הקבלן לכל תשלום או הטבה אחרת בגין מתן השירותים לרבות תשלומים בגין הוצאות טלפון, דואר, צילומים, הדפסות, פקס, החזר הוצאות נסיעה, אש"ל וכיוצא באלה הוצאות.
17.3 לא תשולם תמורה לקבלן אם לא סופקו בפועל שירותי הייעוץ, לשביעות רצונו המלאה של המזמין.
17.4 התמורה תשולם לקבלן בהתאם למועד התשלום הממשלתי המפורט בהנחיית החשב הכללי בעניין מועדים לתשלום לספקים (חוזר ה. שעה כספי 2006-1-74) והכל עם קבלת חשבונית מס כדין, כאשר זו מאושרת על ידי נציג המזמין לצורך מתן שירותים אלו, לפיה השירות המפורט אכן בוצע. 
17.5 לקבלן לא תהיינה כל דרישות או טענות למזמין בגין עיכובים בתשלום הנובעים ממחדליו כגון: חוסר פרטים בחשבונית, פרטים לא נכונים, חוסר במסמכים, איחור בהגשת חשבונות, חשבוניות ,מסמכים, וכיו"ב.
17.6 כללי התשלום המפורטים לעיל כפופים להוראות החשב הכללי במשרד האוצר, כפי שמתפרסמים מעת לעת.
18 הצמדת התמורה
בהתאם להוראות החשב הכללי במשרד האוצר, כפי שמתפרסמות מעת לעת.
19 שונות

19.1 במעמד החתימה על הסכם ההתקשרות יציג הקבלן בפני המזמין את המסמכים הבאים:
19.1.1 אישורים מתאימים לגבי רישומו כתאגיד, מורשי החתימה מטעמו, שמם, וסמכותם לחייב את התאגיד בחתימתם.

19.1.2 אישור משלטונות המס על ניהול ספרים כחוק,לפי הצורך.
19.1.3 אישורים הנדרשים לפי חוק עסקאות גופים ציבוריים, התשל"ו-1976:
19.1.3.1 אישור פקיד מורשה, רואה חשבון או יועץ מס המעיד שהקבלן מנהל פנקסי חשבונות כדין או  שהוא פטור מלנהלם ושהינו נוהג לדווח על הכנסותיו ושהינו מדווח על עסקאות שמוטל עליהן מס לפי חוק מס ערך מוסף, התשל"ו-1975.
19.1.3.2 אישור בדבר היעדר הרשעות בעבירות לפי חוק עובדים זרים (איסור העסקה שלא כדין והבטחת תנאים הוגנים), התשנ"א- 1991 (להלן חוק עובדים זרים) ו חוק שכר מינימום, התשמ"ז 1987 (להלן- חוק שכר מינימום). 
19.2 הסכם זה מאיין ומבטל הסכמים קודמים, הסכמות, מערכות יחסיים ומו"מ אשר היו בין המזמין מחד והקבלן מאידך, עובר לכריתתו.
19.3 סעיפים 5-8, 11-12, 16 - 19 יישארו בתוקפם גם לאחר תום תקופת ההסכם.

19.4 כל שינוי בתנאי הסכם זה הינו משולל תוקף אלא אם כן נעשה בהסכמת הצדדים ובכתב.

19.5 סמכות שיפוט יחודית בכל הנוגע להסכם זה מוענקת לבית המשפט המוסמך בירושלים.

19.6 כתובות הצדדים הינן כמופיע במבוא להסכם זה.

19.7 הודעה אשר תשלח מצד אחד למשנהו תחשב כנתקבלה תוך 72 שעות מיום הישלחה בדואר.

19.8 נציגי הממשלה החותמים על חוזה זה מצהירים בזה כי ההוצאות וההרשאות להתחייב הכרוכות בביצוע חוזה זה תוקצבו כחוק.

ולראיה באו הצדדים על החתום:
_____________






_____________

             המזמין




   


               הקבלן

נספח ב'

התחייבות לשמירת סודיות

שנערכה ונחתמה ב______ ביום ____ בחודש _____ 2011

על ידי:
____________________

ת.ז. ________________

מרח' _______________

הואיל
וממשלת ישראל בשם מדינת ישראל מקבלת את השירותים כהגדרתם להלן;

והואיל
והנני מועסק בקשר למתן השירותים;

והואיל
והנני עשוי להחשף לסודות מקצועיים עליהם מעונינת מדינת ישראל להגן.

לפיכך הנני מתחייב כלפי מדינת ישראל כדלקמן:

1.
הגדרות

בהתחייבות זו תהיה למונחים הבאים המשמעות המופיעה לצידם:

"השרותים" או "שרותי הייעוץ" – שירותי ייעוץ ובקרת פרוייקטים בתחום הנדל"ן בהתאם למפורט בפניה זו, בהסכם ההתקשרות, ובהתאם להנחיות המזמין או מי מטעמו כפי שיהיו מעת לעת. 

"מידע" – כל מידע (Information), ידע (Know-How), ידיעה, מסמך, תכתובת, תוכנית, נתון, מודל, חוות דעת, מסקנה וכל דבר אחר כיוצ"ב הקשור במתן השירותים בין בכתב ובין בע"פ ו/או בכל צורה או דרך של שימור ידיעות בצורה חשמלית ו/או אלקטרונית ו/או אופטית ו/או מגנטית ו/או אחרת, הקשורים ו/או הנוגעים למתן  שירותי הייעוץ, אשר אינו מצוי בנחלת הכלל. 

"סודות מקצועיים" – כל מידע אשר יגיע לידי הקבלן בקשר למתן שירותי הייעוץ, בין אם נתקבל במהלך מתן השירותים או לאחר מכן, לרבות ומבלי לפגוע בכלליות האמור לעיל: מידע אשר ימסר לקבלן ע"י המזמין ו/או כל גורם אחר ו/או מי מטעמו של כל אחד מהנ"ל. 
2.
שמירת סודיות

הנני מתחייב לשמור את המידע ו/או הסודות המקצועיים בסודיות מוחלטת ולעשות בהם שימוש אך ורק לצורך מתן השירותים. למען הסר ספק, ומבלי לפגוע בכלליות האמור, הנני מתחייב לא לפרסם, להעביר, להודיע, למסור או להביא לידיעת כל אדם את המידע ו/או הסודות המקצועיים.

הנני מצהיר כי ידוע לי שאי מילוי התחייבויותיי מהוות עבירה לפי פרק ז' (ביטחון המדינה, יחסי חוץ וסודות רשמיים) לחוק העונשין, תשל"ז - 1977.

ולראיה באתי על החתום:

_______________

נספח ג'

התחייבות להעדר ניגוד עניינים

שנערכה ונחתמה ב______ ביום ____ בחודש _____ 2011

על ידי: _______________

ת.ז.      _______________

מרח'     _______________

הואיל
וממשלת ישראל בשם מדינת ישראל מקבלת את השירותים כהגדרתם להלן;

והואיל
והנני מועסק בקשר למתן השירותים;

והואיל
והנני עשוי להימצא במצב של ניגוד עניינים במסגרת מתן השירותים ולאחריו;

לפיכך הנני מתחייב כלפי מדינת ישראל כדלקמן:

1. הגדרות:
בהתחייבות זו תהיה למונחים הבאים המשמעות המופיעה לצידם:
"השרותים" או "שרותי הייעוץ" – שירותי ייעוץ ובקרת פרויקטים בתחום הנדל"ן בהתאם למפורט בפניה זו, בהסכם ההתקשרות, ובהתאם להנחיות המזמין או מי מטעמו כפי שיהיו מעת לעת. 

"מידע" – כל מידע (Information), ידע (Know-How), ידיעה, מסמך, תכתובת, תוכנית, נתון, מודל, חוות דעת, מסקנה וכל דבר אחר כיוצ"ב הקשור במתן השירותים בין בכתב ובין בע"פ ו/או בכל צורה או דרך של שימור ידיעות בצורה חשמלית ו/או אלקטרונית ו/או אופטית ו/או מגנטית ו/או אחרת, הקשורים ו/או הנוגעים למתן  שירותי הייעוץ, אשר אינו מצוי בנחלת הכלל. 

"סודות מקצועיים" – כל מידע אשר יגיע לידי הקבלן בקשר למתן שירותי הייעוץ, בין אם נתקבל במהלך מתן השירותים או לאחר מכן, לרבות ומבלי לפגוע בכלליות האמור לעיל: מידע אשר ימסר לקבלן ע"י המזמין ו/או כל גורם אחר ו/או מי מטעמו של כל אחד מהנ"ל. 
2. הנני מצהיר ומתחייב שאין ולא יהיה לי, במהלך תקופת מתן השירותים, ובמהלך ששה חודשים מתום תקופה זו, ניגוד עניינים מכל מין וסוג שהוא עם גורמים בעלי עניין בתחום נושא הפניה.

3. הנני מצהיר ומתחייב שלא אייצג או אפעל מטעם כל גורם שהוא בתחום שירותי הייעוץ נשוא מתן השירותים, למעט מטעם המזמין, במהלך תקופת מתן השירותים בין הצדדים וששה חודשים לאחריה,  אלא אם כן התקבל לכך אישור מראש ובכתב של המזמין.

4. הנני מתחייב להודיע למזמין באופן מיידי על כל נתון או מצב שבשלם אני, עלול להימצא במצב של ניגוד עניינים, מיד עם היוודע לי הנתון או המצב האמורים. 
5. הנני מצהיר ומתחייב לדווח מראש למזמין על כל כוונה שלי, להתקשר עם כל גורם כאמור בסעיף 2-3 להלן, בניגוד להתחייבויותיי בסעיפים אלו, ולפעול בהתאם להוראותיה בעניין. המזמין רשאי לא לאשר לי התקשרות כאמור או לתת הוראות אחרות שיבטיחו העדר ניגוד עניינים, והנני מתחייב כי  אפעל בהתאם להוראות אלו, בהקשר זה.
ולראיה באתי על החתום:

_______________
נספח ד'
	שם ההוראה: התקשרות עם נותני שירותים חיצוניים

	פרק ראשי: ניהול תקציבי שכר, גמלאות וכוח אדם
	מספר הוראה: 13.9.2

	פרק משני: העסקת עובדי קבלן כוח אדם ונותני שירותים חיצוניים
	מהדורה: 03


מילות מפתח:

	התקשרות אקראית, התקשרות מתמשכת, נותן שירותים חיצוני, ביצוע הדרכה, החזר הוצאות נסיעה, ביטול זמן 


1. כללי
1.1. לעתים נדרשים משרדי הממשלה להתקשר עם אדם בעל ידע או מומחיות מיוחדת באופן ישיר לתקופה קצובה, שלא במסגרת יחסי עובד-מעביד, לצורך מתן ייעוץ או שירות שבתחום מומחיותו.
1.2. הנחיות בנושא התקשרות עם קבלנים חיצוניים המעסיקים נותני שירותים חיצוניים ראה בהוראת תכ"ם, "התקשרות לרכישת שירותי כוח אדם", מס' 7.11.2.
2. מטרת המסמך
2.1. להנחות חשבים וגורמים נוספים במשרדי ממשלה בדבר כללי התשלום והתעריפים בגין מתן השירותים. יובהר כי הכללים המפורטים בהוראה זו כפופים לתקנות חובת המכרזים, תשנ"ג-1993.
3. הגדרות
3.1. התקשרות אקראית – כל התקשרות עם נותן שירותים שאינה עולה על 200 שעות, למעט התקשרות עם רואה חשבון.
3.2. התקשרות חדשה או נפרדת – התקשרות שמהות הפרויקט או המשימה, שלצורך ביצועם  התקשרה הממשלה עם נותן השירותים, שונה ממהות הפרויקט או המשימה שלצורך ביצועם  נעשתה ההתקשרות הקודמת או ההתקשרות הנפרדת עם אותו נותן שירותים. 
3.3. התקשרות מתמשכת – כל התקשרות עם נותן שירותים בהיקף השווה ל-200 שעות או יותר, למעט התקשרות עם רואה חשבון.
3.4. שירות המבוצע בידי משרד/חברה של נותני שירותים חיצוניים – שירות העונה על כל התנאים הבאים (התנאים מצטברים):
3.4.1. חוזה ההתקשרות לעניין מתן השירות נחתם מול החברה/שותפות.
3.4.2. נותן השירותים עובד בחברה/שותפות או שותף בה.
3.4.3. החברה/השותפות מעסיקה לפחות 3 נותני שירותים מקצועיים בתחום שבו ניתן הייעוץ.
3.4.4. לחברה מערך לוגיסטי עצמאי (כגון שירותי מזכירות והדפסה, תקורה משרדית וכיו"ב).
3.5. שירות המבוצע בידי נותן שירותים שאינו מועסק על ידי משרד/חברה – שירות שאינו עונה על כל התנאים הקבועים בסעיף ‎3.4.
3.6. שעת עבודה – 60 דקות.
3.7. תקופה (בהוראה זו) – עד 6 חודשים קלנדאריים עוקבים.
4. הנחיות לביצוע 
4.1. ההנחיות הבאות יחולו על התקשרויות שמתקיימים בהן כל התנאים הבאים:
4.1.1. ההתקשרות היא עם נותן שירותים חיצוני עבור מתן שירות לפרויקט זמני או למשימה חולפת. עם תום הפרויקט או המשימה ההתקשרות מסתיימת.
4.1.2. נותן השירותים הוא בעל מומחיות מיוחדת בתחום הייעוץ או השירות המבוקש, ולא ניתן להעסיקו כעובד מדינה מן המניין. 
4.2. העדפת תיחור על פי תפוקות
4.2.1. בכל פנייה לקבלת הצעות מנותני שירותים חיצוניים יוגדר בצורה ברורה ומפורטת מהם השירותים הנדרשים לביצוע במסגרת אותה ההתקשרות (להלן: "תפוקות"), כאשר המציע יידרש להגיש הצעת מחיר כוללת עבור התפוקה המבוקשת (להלן: "התמורה").
4.2.2. לא תהיה התקשרות עם נותן שירותים בתעריף שעתי במסגרת השירותים שיעניק, אלא אם החליטה ועדת המכרזים כי לא ניתן להגדיר במסגרת התקשרות זו את התפוקות הנדרשות. 
4.3. התקשרות בתעריף שעתי
4.3.1. במקרים שבהם התקבל אישור ועדת המכרזים להתקשר עם נותן שירותים בתעריף שעתי, כאמור בסעיף ‎4.2.2, יידרש המציע להגיש הצעת מחיר שעתית לשעת עבודתו אשר לא תעלה על התעריפים המפורטים בהודעה, "תעריפי התקשרות עם נותן שירותים חיצוניים", מס' .ה. 13.9.2.1.
 
4.3.2. התעריפים המפורטים בהודעה, "תעריפי התקשרות עם נותן שירותים חיצוניים", מס' ה. 13.9.2.1 הם תעריפים מרביים. התשלום יהיה בהתאם לרמתו המקצועית של נותן השירותים בפועל.
4.3.3. התעריפים שאליהם מתייחסת הוראה זו והמופיעים בהודעה, "תעריפי התקשרות עם נותן שירותים חיצוניים", מס' .ה. 13.9.2.1 לא יכללו מע"מ כדין.
4.3.4. במקרים שבהם בוצעה התקשרות של המשרד עם נותן שירותים חיצוני בתעריף שעתי, ידרוש המזמין מנותן השירותים החיצוני להמציא, עם הגשת חשבון לתשלום, טופס, "הצהרה על ביצוע שעות העבודה ונסיעות שניתנו בפועל", מס' ט. 13.9.2.1.

4.3.5. המזמין שקיבל את השירותים יאשר בכתב כי קיימת התאמה בין מספר השעות שהוצהרו לבין מהותם והיקפם של השירותים שניתנו בפועל. 
4.3.6. היקף התקשרות מרבי לתקופה בהתקשרות מתמשכת בתעריף שעתי
4.3.6.1. היקפה של התקשרות מתמשכת עם נותן שירותים חיצוני בתעריף שעתי לא יעלה על 180 שעות חודשיות בממוצע לתקופה, למעט במקרים שבהם ניתן אישור מיוחד לחריגה מהיקף זה מחטיבת השכר באגף החשב הכללי. הבקשה לאישור מיוחד תידון לאחר קבלת התייחסותו של חשב המשרד בלבד. 
4.3.7. חשב המשרד יבצע בקרה, לפחות אחת לשנה, אחר ביצוע הנחיות במסגרת התקשרות בתעריף שעתי.
4.4. התקשרות עם יועצים, מתכננים ונותני שירותים פסיכולוגיים
4.4.1. התעריפים המפורטים בהודעה, "תעריפי התקשרות עם נותן שירותים חיצוניים", מס' ה. 13.9.2.1 הם תעריפים עבור התקשרות אקראית בלבד.
4.4.2. בהתקשרויות עם יועצים, מתכננים ונותני שירותים פסיכולוגיים, במקרים שבהם נדרשת הארכת תקופת ההתקשרות האקראית, המזמין יפעל כדלהלן: 
4.4.2.1. במקרים שבהם תקופת ההתקשרות תוארך ב-50% או יותר ממשך תקופת ההתקשרות המקורית, בין אם באמצעות הארכה אחת ובין אם באמצעות כמה הארכות, התעריף לנותן השירותים החיצוני החל מהשעה ה-201 למתן השירות יהיה בהתאם לתעריפים של התקשרות מתמשכת.

4.4.3. עבור התקשרות מתמשכת ישולמו התעריפים המרביים הבאים:
4.4.3.1.  עבור שירות המבוצע בידי משרד/חברה של נותן שירותים חיצוניים ישולמו 90% מגובה התעריף שנקבע בחוזה ההתקשרות [בכפוף לתעריפים המרביים הקבועים בהודעה, "תעריפי התקשרות עם נותן שירותים חיצוניים", מס' .ה. 13.9.2.1].
4.4.3.2.  עבור שירות המבוצע בידי נותן שירותים שאינו מועסק על ידי משרד/חברה ישולמו 80% מגובה התעריף שנקבע בחוזה ההתקשרות, בכפוף לתעריפים המרביים הקבועים בהודעה, "תעריפי התקשרות עם נותן שירותים חיצוניים", מס' .ה. 13.9.2.1.
4.4.3.3. הפחתה נוספת בשל עבודה בהיקף מלא לתקופה ממושכת 
4.4.3.3.1. הפחתה של 10% מהתעריף תחול על תעריף שעתי לנותן שירותים חיצוני שמועסק למעלה מ-180 שעות בחודש בממוצע לתקופה כמוגדר בהוראה זו, או לחלופין – לתקופת התקשרות למתן השירות העולה על שנתיים. הפחתה זו תחול על התעריפים לאחר ההפחתה הקבועה בסעיף ‎4.4.3.
4.4.3.3.2. משך תקופת ההתקשרות לעניין ההפחתה, כאמור לעיל, יחושב החל ממועד תחילת ההתקשרות הראשונה עם נותן השירותים החיצוני. אם הוארכה תקופת ההתקשרות בחוזה התקשרות נפרד לאותו פרויקט, יש להתייחס לתקופת התקשרות זו כהמשך של ההתקשרות הקודמת לעניין מניין החודשים או שעות ההתקשרות. 
4.4.3.4. במקרים שבהם מתבצעת התקשרות עם נותן שירותים אחד במספר התקשרויות חדשות או נפרדות, תחושב כל תקופת התקשרות בנפרד לעניין משך תקופת ההתקשרות.
4.4.4. סעיפים ‎4.4.2 ו-‎4.4.3 לא יחולו על התקשרויות עם רואי חשבון.
4.5. התקשרות עם רואי חשבון
4.5.1. כל התקשרות של גוף ממשלתי עם רואה חשבון חיצוני, תעשה כמפורט בהוראת תכ"ם, "מאגר רואי חשבון", מס' 7.19.1.
4.5.2. הצעת המחיר תהיה אחידה ויחידה עבור שעת עבודה לספק (רואי חשבון+מתמחים), ולא תעלה על התעריף המקסימאלי שנקבע על פי הודעה, "תעריפי ההתקשרות עם נותני שירותים חיצוניים", מס' 13.9.2.1.
4.6. השכלה ותקופת ניסיון
4.6.1. תואר אקדמי ייחשב כתואר שנרכש במוסד אקדמי המוכר על ידי המועצה להשכלה גבוהה.
4.6.2. נותן שירותים בעל תואר אקדמי ממוסד אקדמי מחוץ לארץ ימציא אישור שקילות תואר מחוץ לארץ לתואר אקדמי ישראלי מהמחלקה להערכת תארים אקדמיים מחוץ לארץ. 
4.6.3. ניסיון מקצועי יחשב כניסיון בתחום המקצוע הרלוונטי שבו ניתנת עבודת הייעוץ, החל ממועד הזכאות לתואר ראשון או כל תואר מקצועי מוכר אחר. הניסיון יוכר לאחר המצאת האישורים והאסמכתאות הנדרשים על ידי נותן השירותים החיצוני. ניתן יהיה להכיר בניסיון מקצועי לפני קבלת התואר רק אם הוא בתחום התפקיד אותו ממלא היועץ. 
4.6.4. לצורך אימות ניסיון רלוונטי, יידרש נותן השירותים להצהיר על עבודות קודמות שלו. אימות המסמכים ייעשה בוועדת מכרזים.
4.7. ביצוע הדרכה
4.7.1. נותן שירותים חיצוני, אשר במסגרת מתן השירותים נדרש לבצע הדרכה, לא יהיה זכאי לתעריפי הדרכה אלא לתעריפי ההתקשרות בהתאם להוראה זו.
4.8. תשלומים נוספים בשל ביצוע התפוקות
4.8.1. נותן השירותים, המשתייך לאחת הקבוצות המפורטות בסעיפים לעיל, לא יקבל כל תשלום או הטבה אחרת בשל ביצוע התפוקות, לרבות תשלומים בעד הוצאות טלפון, דואר, צילומים, הדפסות, פקס, אש"ל וכיוצא באלה הוצאות. 
4.9. החזר הוצאות נסיעה
4.9.1. זכאות לקבלת החזר הוצאות נסיעה בתפקיד לנותני שירותים חיצוניים
4.9.1.1. עורך המכרז יהיה רשאי לקבוע כי לנותן השירותים החיצוני לא ישולמו החזרי הוצאות נסיעה בתפקיד וזאת בהתאם לשיקול דעתו ובשים לב לתדירות הנסיעות ולסבירות העניין.
4.9.1.2. במידה ויוחלט כי ניתן לשלם לנותן השירותים החיצוני החזר הוצאות נסיעה בתפקיד, הרי שהתשלום עבור נסיעה ממקום עבודתו הקבוע של נותן השירותים החיצוני למקום מתן השירות יינתן במקרים שבהם התקיימו כל התנאים הבאים:
4.9.1.2.1. מרחק הנסיעה של נותן השירותים החיצוני ממקום עבודתו הקבוע למקום מתן השירות עולה על 30 קילומטרים.
4.9.1.2.2. הנסיעה כרוכה בהוצאה כספית מצדו של נותן השירותים החיצוני.
4.9.1.2.3. עם הגשת החשבון לתשלום חתם נותן השירותים החיצוני על טופס, "הצהרה על נסיעה בתפקיד של נותן שירותים חיצוני", מס' ט. 13.9.2.2.
4.9.1.3. התשלום לנותן השירותים ישולם עבור מספר הקילומטרים שביצע במכפלת התעריף, כאמור בהודעה, "החזר הוצאות נסיעה בתפקיד לנותני שירותים חיצוניים – תעריפים", מס' ה. 13.9.2.2. 
4.9.1.4. המרחק בין יעדי הנסיעה ייקבע בהתאם לטבלת המרחקים המפורסמת על ידי חטיבת השכר באגף החשב הכללי [ראה הוראת תכ"ם, "החזר הוצאות נסיעה בתפקיד ברכב פרטי", מס' 13.4.1]. במקרים שבהם לא קיים מידע לגבי יעד מסוים, יחושב המרחק לפי מיקום העיר הקרובה ליעד המצוינת בטבלת המרחקים. בכל מקרה לא יחושב המרחק בין יעדי הנסיעה על סמך שיקול דעתו של נותן השירותים או על סמך דיווח מטעמו.
4.9.1.5. נותן שירותים חיצוני לא יהיה זכאי להחזר הוצאות נסיעה עבור נסיעה ברכב ממשלתי או הצטרפות לנסיעה עם רכב אחר, וכן לא יהיה זכאי לכפל תשלום, כאשר מספר נותני שירותים נוסעים ברכב אחד.
4.9.2. ביטול זמן
4.9.2.1. לא ישולם לנותן השירותים תשלום עבור ביטול זמנו עקב נסיעה.
4.9.3. כפל תשלום עבור החזר הוצאות נסיעה

4.9.3.1. נותן שירותים חיצוני לא יקבל הוצאות נסיעה משני גופים ממשלתיים שונים (או יותר) עבור אותה נסיעה לאותו היעד. כל נסיעה ליעד במרחק הקטן מ-15 קילומטרים תיחשב כנסיעה לאותו היעד (לדוגמה, נסיעה מתל אביב למבשרת ציון ולאחר מכן לירושלים תיחשב כנסיעה אחת, מתל אביב לירושלים).
5. מסמכים ישימים
5.1. הוראת תכ"ם, "התקשרות לרכישת שירותי כוח אדם", מס' 7.11.2.
5.2. הוראת תכ"ם, "מאגר רואי חשבון", מס' 7.19.1.
5.3. הוראת תכ"ם, "החזר הוצאות נסיעה בתפקיד ברכב פרטי", מס' 13.4.1.
5.4. טופס, "הצהרה על ביצוע שעות העבודה ונסיעות שניתנו בפועל", מס' ט. 13.9.2.1.
5.5. טופס, "הצהרה על נסיעה בתפקיד של נותן שירותים חיצוני", מס' ט. 13.9.2.2.
5.6. הודעה, "תעריפי התקשרות עם נותן שירותים חיצוניים", מס' .ה. 13.9.2.1.
5.7. הודעה, "החזר הוצאות נסיעה בתפקיד לנותני שירותים חיצוניים – תעריפים", מס' ה. 13.9.2.2.
6. נספחים
6.1. נספח א – טבלת שינויים שבוצעו בהוראה.

1. יועצים לניהול (מקצועות שונים) – תעריפים לתשלום

	סוג יועץ
	תעריף מרבי

	1.1. יועץ 1
יועץ העונה על שלושת התנאים הבאים, במצטבר:
1.1.1. בעל תואר מהנדס או בעל תואר שני או שלישי;
1.1.2. בעל ניסיון מקצועי מעל 10 שנים בתחום הרלוונטי בו נדרשת עבודת הייעוץ;
1.1.3. בבעלותו משרד או שהוא שותף במשרד המעסיק לפחות 3 יועצים (עובדים מקצועיים) אשר עבודתם מתבצעת במשרד שבבעלותו (או במשרד בו הוא שותף).
	עד 294 שקלים חדשים לשעה

	1.2. יועץ 2
יועץ העונה על אחת משתי החלופות הבאות:
1.2.1. יועץ העונה על שני התנאים הבאים, במצטבר: 
1.2.1.1. בעל תואר  מהנדס או בעל תואר שני או שלישי;
1.2.1.2. בעל ניסיון מקצועי מעל 7 שנים בתחום הרלוונטי בו נדרשת עבודת הייעוץ. 
או

1.2.2. יועץ העונה על שני התנאים הבאים, במצטבר:
1.2.2.1. בעל תואר אקדמאי ראשון;
1.2.2.2. בעל ניסיון מקצועי מעל 10 שנים בתחום הרלוונטי בו נדרשת עבודת הייעוץ.
	עד 261 שקלים חדשים לשעה

	1.3. יועץ 3
יועץ העונה על שני התנאים הבאים, במצטבר:
1.3.1. בעל תואר אקדמאי;
1.3.2. בעל ניסיון מקצועי של 10-5 שנים בתחום הרלוונטי בו נדרשת עבודת הייעוץ.
	עד 181 שקלים חדשים לשעה

	1.4. יועץ 4
יועץ העונה על אחת משתי החלופות הבאות: 
1.4.1. יועץ העונה על שני התנאים הבאים, במצטבר:
1.4.1.1. בעל תואר אקדמאי;
1.4.1.2. בעל ניסיון מקצועי עד 5 שנים בתחום הרלוונטי בו נדרשת עבודת הייעוץ.
או

1.4.2. יועץ העונה על שני התנאים הבאים, במצטבר:
1.4.2.1. בעל  תואר  מקצועי  מוכר;
1.4.2.2. בעל ניסיון מקצועי מעל 5 שנים בתחום הרלוונטי בו נדרשת עבודת הייעוץ.
	עד 136 שקלים חדשים לשעה

	1.5. יועץ 5
יועץ העונה על שני התנאים הבאים, במצטבר:
1.5.1. בעל תואר מקצועי מוכר;
1.5.2. בעל ניסיון מקצועי  עד  5 שנים בתחום הרלוונטי בו נדרשת עבודת הייעוץ.

	עד 103 שקלים חדשים לשעה


2. מתכננים בעבודות בינוי – תעריפים לתשלום
	סוג מתכנן
	תעריף מרבי

	2.1. מתכנן 1
מתכנן העונה על שלושת התנאים הבאים במצטבר: 

2.1.1. בעל תואר מהנדס או תואר אקדמאי אחר מקביל, אשר קבלתו מותנית  ב-4 שנות לימוד לפחות;

2.1.2. בעל ניסיון מקצועי מעל 10 שנים בתחום הרלוונטי בו נדרשת עבודת הייעוץ;
2.1.3. מעסיק לפחות 3 יועצים (עובדים מקצועיים) אשר עבודתם מתבצעת במשרד אשר בבעלותו.
	עד 294 שקלים חדשים לשעה

	2.2. מתכנן 2
מתכנן העונה על אחת משלוש החלופות הבאות: 

2.2.1. מתכנן העונה על שני התנאים הבאים, במצטבר:
2.2.1.1. בעל תואר מהנדס או בעל תואר אקדמאי אחר שקבלתו מותנית ב-4 שנות לימוד לפחות;
2.2.1.2. בעל ניסיון מקצועי מעל 10 שנים בתחום הרלוונטי בו נדרשת עבודת הייעוץ.
או

2.2.2. מתכנן העונה על שני התנאים הבאים, במצטבר:
2.2.2.1. מרכז צוות בעל תואר אקדמאי;
2.2.2.2. בעל ניסיון מקצועי מעל 5 שנים בתחום הרלוונטי בו נדרשת עבודת הייעוץ.
או

2.2.3. מתכנן העונה על שני התנאים הבאים, במצטבר:
2.2.3.1. מרכז צוות הנדסאי/טכנאי;
2.2.3.2. בעל ניסיון מקצועי מעל 10 שנים בתחום הרלוונטי בו נדרשת עבודת הייעוץ.
	עד 261 שקלים חדשים לשעה

	2.3. מתכנן 3
מתכנן העונה על אחת משתי החלופות הבאות: 

2.3.1. מתכנן העונה על שני התנאים הבאים, במצטבר:
2.3.1.1. בעל תואר אקדמאי;
2.3.1.2. בעל ניסיון מקצועי של 5 עד 10 שנים בתחום הרלוונטי בו נדרשת עבודת הייעוץ.
או

2.3.2. מתכנן העונה על שני התנאים הבאים, במצטבר:
2.3.2.1. הנדסאי/טכנאי בכיר;

2.3.2.2. בעל ניסיון מקצועי מעל 10 שנים  בתחום הרלוונטי בו נדרשת עבודת הייעוץ.
	עד 181 שקלים חדשים לשעה

	2.4. מתכנן 4
מתכנן העונה על אחת משתי החלופות הבאות: 

2.4.1. מתכנן העונה על שני התנאים הבאים, במצטבר:
2.4.1.1. בעל תואר אקדמאי;
2.4.1.2. בעל ניסיון מקצועי עד  5 שנים בתחום הרלוונטי בו נדרשת עבודת הייעוץ.
או
2.4.2. מתכנן העונה על שני התנאים הבאים, במצטבר:
2.4.2.1. הנדסאי/טכנאי או בעל תואר מקצועי מוכר;
2.4.2.2. בעל ניסיון מקצועי של מעל 5 שנים בתחום הרלוונטי בו נדרשת עבודת הייעוץ.
	עד 136 שקלים חדשים לשעה

	2.5. מתכנן 5
מתכנן העונה על שני התנאים הבאים, במצטבר:

2.5.1. הנדסאי/טכנאי זוטר או בעל תואר מקצועי מוכר;
2.5.2. בעל ניסיון מקצועי עד 5 שנים בתחום הרלוונטי בו נדרשת עבודת הייעוץ.
	עד 103 שקלים חדשים לשעה


3. שירותים פסיכולוגיים
3.1. תעריפים לתשלום
	
	סוג השירות
	הסכום בשקלים חדשים (תעריף מרבי)

	
	
	פסיכולוג
	מומחה
	מומחה בכיר

	3.1.1. 
	הערכת אינטליגנציה
	559
	654
	733

	3.1.2. 
	הערכת אינטליגנציה מורחבת (קשיי למידה, בשלות לבית הספר וכו')
	892
	1046
	1172

	3.1.3. 
	הערכה פסיכודיאגנוסטית מלאה
	1228
	1438
	1610

	3.1.4. 
	שעת טיפול פסיכוטרפויטי או יעוץ שוטף
	232
	261
	294

	3.1.5. 
	שעת טיפול פסיכוטרפויטי קבוצתי, משפחתי או יעוץ לקבוצה
	278
	327
	366

	3.1.6. 
	שעת יעוץ חד פעמי
	334
	392
	439

	3.1.7. 
	חוות דעת, יעוץ והדרכה בתוך מערכת (מוסד חינוכי, מפעל, בית חולים, ארגון)
	278
	327
	366

	3.1.8. 
	שעת פיקוח אישי והדרכה Supervision   לאיש מקצועי
	223
	261
	294

	3.1.9. 
	שעת פיקוח אישי והדרכה Supervision קבוצתי
	278
	327
	366

	3.1.10. 
	כל שירות פסיכולוגי אחר - לשעה
	223
	261
	294


3.2. הערות לתעריפי השירותים של פסיכולוגים:
3.2.1. התעריף הנכלל בסעיף שלעיל מתייחס לייעוץ של לא יותר מ-1.5 שעות. אם נמשך הייעוץ יותר מ-1.5 שעות יהיה החישוב לפי תעריף של שעת טיפול הנכלל בסעיף 10.
3.2.2. שעת טיפול הינה בת 60 דקות.
4. התקשרות עם רואה חשבון
4.1. התקשרות בתעריף שעתי
4.1.1. הצעת המחיר תהיה אחידה ויחידה עבור שעת עבודה לספק (רואי חשבון + מתמחים), ולא תעלה על 228 שקלים חדשים בתוספת מע"מ כדין.
נספח א – טבלת שינויים שבוצעו בהודעה

	מהדורה 

חדשה 
	תאריך 

ביצוע עדכון
	סעיף/ים מושפע/ים
	תיאור עדכון/נימוקים

	03
	26.04.2011
	כל ההודעה
	עדכון תעריפים

	
	
	
	

	
	
	
	

	
	
	
	


נספח ה'
ערבות ההצעה
שם הבנק/חברת הביטוח ________________
מס' הטלפון ________________________
מס' הפקס: ________________________
כתב ערבות
לכבוד 
ממשלת ישראל 
באמצעות משרד ____________
הנדון: ערבות מס'____________
אנו ערבים בזה כלפיכם לסילוק כל סכום עד לסך ________________________________
(במילים _________________________________________________________)
שיוצמד למדד*) ____________________________ מתאריך __________________
                                                                                                  (תאריך תחילת תוקף הערבות)
אשר תדרשו מאת: _____________________________________(להלן "החייב") בקשר
עם הזמנה/חוזה ____________________________________________________
אנו נשלם לכם את הסכום הנ"ל תוך 15 יום מתאריך דרישתכם הראשונה שנשלחה אלינו במכתב בדואר רשום, מבלי שתהיו חייבים לנמק את דרישתכם ומבלי לטעון כלפיכם טענת הגנה כל שהיא שיכולה לעמוד לחייב בקשר לחיוב כלפיכם, או לדרוש תחילה את סילוק הסכום האמור מאת החייב.
ערבות זו תהיה בתוקף מתאריך ______ עד תאריך  _______.
דרישה על פי ערבות זו יש להפנות לסניף הבנק/חב' הביטוח 
שכתובתו______________________________    _________________________
                             שם הבנק/חב' הביטוח 


מס' הבנק ומס' הסניף
__________________________________    
                   כתובת סניף הבנק/חברת הביטוח 
ערבות זו אינה ניתנת להעברה
________________              ________________                       ________________                  
          תאריך                                         שם מלא                                         חתימה וחותמת 
*) אם נדרשת ערבות צמודה

נספח ו'

ערבות הביצוע

שם הבנק/חברת הביטוח ________________
מס' הטלפון ________________________
מס' הפקס: ________________________
כתב ערבות
לכבוד 
ממשלת ישראל 
באמצעות משרד ____________
הנדון: ערבות מס'____________
אנו ערבים בזה כלפיכם לסילוק כל סכום עד לסך ________________________________
(במילים _________________________________________________________)
שיוצמד למדד*) ____________________________ מתאריך __________________
                                                                                                  (תאריך תחילת תוקף הערבות)
אשר תדרשו מאת: _____________________________________(להלן "החייב") בקשר
עם הזמנה/חוזה ____________________________________________________
אנו נשלם לכם את הסכום הנ"ל תוך 15 יום מתאריך דרישתכם הראשונה שנשלחה אלינו במכתב בדואר רשום, מבלי שתהיו חייבים לנמק את דרישתכם ומבלי לטעון כלפיכם טענת הגנה כל שהיא שיכולה לעמוד לחייב בקשר לחיוב כלפיכם, או לדרוש תחילה את סילוק הסכום האמור מאת החייב.
ערבות זו תהיה בתוקף מתאריך ______________ עד תאריך  _______________
דרישה על פי ערבות זו יש להפנות לסניף הבנק/חב' הביטוח 
שכתובתו______________________________    _________________________
                             שם הבנק/חב' הביטוח 


מס' הבנק ומס' הסניף
__________________________________    
                   כתובת סניף הבנק/חברת הביטוח 
ערבות זו אינה ניתנת להעברה
________________              ________________                       ________________                  
          תאריך                                         שם מלא                                         חתימה וחותמת 
*) אם נדרשת ערבות צמודה

